pythainlp/thai-wiki-dataset-v4 huggingface dataset:
กีฬาบาสเกตบอลในซีเกมส์ 2017 – ทีมหญิง

การแข่งขัน บาสเกตบอลหญิง ในมหกรรมกีฬา ซีเกมส์ 2017 จะจัดขึ้นในกรุง กัวลาลัมเปอร์, ประเทศมาเลเซีย ที่สนามกีฬาเอ็มเอบีเอ ตั้งแต่วันที่ 20 ถึง 26 สิงหาคม.
ตารางการแข่งขัน.
ด้านล่างนี้คือตารางการแข่งขันสำหรับการแข่งขันบาสเกตบอลหญิง:
การจับสลาก.
ไม่มีการดำเนินการจับสลากอย่างเป็นทางการ. ทีมทั้งหมดได้ถูกวางอยู่ในกลุ่มเดียวกัน.
ชาติที่เข้าร่วมการแข่งขัน.
<templatestyles src="Div col/styles.css"/>
เฆเซ โรดริเกซ

เฆเซ โรดริเกซ รุยซ์ (เกิดวันที่ 26 กุมภาพันธ์ ค.ศ. 1993) หรือที่รู้จักกันในชื่อ เฆเซ เป็นนักฟุตบอลชาวสเปน ปัจจุบันเล่นในตำแหน่งกองหน้าให้กับเบติส โดยยืมตัวมาจากปารีแซ็ง-แฌร์แม็ง
ล้วงลับจับเท็จ

รายการ ล้วงลับจับเท็จ เป็นรายการวาไรตี้เกมโชว์ที่จะมาล้วงทุกความลับของเหล่าดาราว่าเรื่องราวเรื่องเล่าไหนของเหล่าดาราจะเป็นเรื่องจริงหรือเรื่องเท็จ โดยออกอากาศครั้งแรกทุกวันอาทิตย์ เวลา 11.00 - 12.00 น. เริ่มออกอากาศครั้งแรกวันอาทิตย์ที่ 20 สิงหาคม พ.ศ. 2560 ต่อจากซิทคอม มาวัดกันมั้ย ทาง ช่องวัน 31 ซึ่งเมื่อวันที่ 5 พฤศจิกายน - 24 ธันวาคม พ.ศ. 2560 รายการจะปรับเปลี่ยนเวลาออกอากาศเป็น 15.45 - 17.00 น. ผลิตโดย บริษัท เดอะ วัน เอ็นเตอร์ไพรส์ จำกัด ผู้ดำเนินรายการได้แก่ แบม - ปีติภัทร คูตระกูล และ ใบเฟิร์น - พัสกร พลบูรณ์ และเดือนมกราคม 2561 ขึ้นศักราชใหม่ทางสถานีได้ย้ายวันและเวลาการออกอากาศใหม่ไปเป็นทุกวันเสาร์ เวลา 17.00 - 18.00 น. เริ่มวันที่ 6 มกราคม พ.ศ. 2561 จนมาถึงเทปสุดท้ายของรายการได้ออกอากาศไปเมื่อวันที่ 10 กุมภาพันธ์ พ.ศ. 2561
ลักษณะรายการ.
ทางรายการจะมีแขกรับเชิญสัปดาห์ละ 3 คน มาร่วมเล่นเกมกับพิธีกรทั้ง 2 คน โดยมีผู้เข้าแข่งขันจากทางบ้านคนไหนสามารถจับเท็จได้ในแต่ละรอบก็จะมีสิทธิ์ลุ้นได้รับของรางวัลสุดพิเศษจากทางรายการที่ทีมงานรายการจะเปลี่ยนไปในแต่ละสัปดาห์ให้ไปเลยทันที
รูปแบบและกติการายการ ล้วงลับจับเท็จ.
กติการอบที่ 1.
ดาราทั้ง 3 คนจะเล่าเรื่องคนละ 1 เรื่อง ผู้เข้าแข่งขันจะต้องทายว่าเขาเล่าเรื่องจริงหรือเท็จ ถ้าทายถูกต้อง 2 จาก 3 เรื่อง รับของรางวัลจากทางรายการในแต่ละสัปดาห์ไปเลย
กติการอบที่ 2 ถึงรอบที่ 3.
ผู้เข้าแข่งขันจะต้องทายให้ถูกว่า เรื่องราวที่แขกรับเชิญอีกสองท่านเล่าเกี่ยวข้องกับคู่กรณีรับเชิญนั้นเป็นเรื่องจริงหรือเท็จ ถ้าทายถูกก็รับของรางวัลจากทางรายการในแต่ละสัปดาห์ไปเลย
กติการอบที่ 4 (รอบโบนัส).
ทางรายการจะมีเรื่องราวที่เกิดขึ้นจริงของ 1 ใน 3 แขกรับเชิญ โดยแขกรับเชิญจะต้องเล่าเรื่องราวที่อ้างว่าตรงกับเรื่องราวของเรื่องพาดหัวนั้นๆ โดยผู้เข้าแข่งขันจะต้องทายว่า เรื่องราวที่พาดหัวอยู่นั้นเป็นเรื่องจริงของใคร ถ้าทายถูกก็รับรางวัลในแต่ละสัปดาห์ไปเลย
โปกอสต์แห่งคีจี

โปกอสต์แห่งคีจี  เป็นโบราณสถานที่สร้างขึ้นในคริสต์ศตวรรษที่ 17 ที่เกาะคีจี เกาะอยู่ในทะเลสาบโอเนกา ที่ สาธารณรัฐคาเรเลีย (Medvezhyegorsky District) ประเทศรัสเซีย โปกอสต์เป็นที่ตั้งของโบสถ์ไม้ (มีโดมที่โบสถ์หลัก 22 โดม และ โดมที่โบสถ์รอง 9 โดม) และหอระฆัง ในปี 1990 โปกอสต์แห่งคีจีได้รับการขึ้นทะเบียนจากองค์การการศึกษา วิทยาศาสตร์ และวัฒนธรรมแห่งสหประชาชาติ ให้เป็น มรดกโลก และในปี 1993 โปกอสต์แห่งคีจีได้รับการขึ้นทะเบียนจากทางการรัสเซียให้เป็นมรดกทางวัฒนธรรมของรัสเซีย
วูล์ฟธริธแห่งเวสเซ็กซ์

วูล์ฟธริธแห่งเวสเซ็กซ์ ภาษาอังกฤษ Wulfthryth (ปรากฏตัวปีค.ศ.868) เป็นราชินีจากการแต่งงานแห่งอาณาจักรเวสเซ็กซ์ ภรรยาของกษัตริย์เอเธลเร็ด ชื่อของเธอบางครั้งก็เขียนเป็นภาษาละตินว่า วูล์ฟริด้า หรือ วิล์ฟริด้า ภาษาอังกฤษ Wulfrida หรือ Wilfrida
ข้อมูลของวูล์ฟธริธเป็นที่รู้น้อย เธอเป็นพยานในกฎบัตรแห่งปีค.ศ.868 ซึ่งเธอมีตำแหน่งเป็นราชินี สเตฟานี่ ฮอลลิสเขียนไว้ว่า ค.ศ.868 เป็นปีแห่งการแต่งงานของอัลเฟรดกับชาวเมอร์เชีย และ "ชื่อของวูล์ฟธริธดูเหมือนชาวเมอร์เชีย"
วูล์ฟธริธถูกมองว่าน่าจะเป็นมารดาของเอเธลเฮล์ม (ค.ศ.865-ค.ศ.890) และของเอเธลโวลด์ (ตายค.ศ.902) ผู้นำของการปฏิวัติของเอเธลโวลด์
เอ็นเจพีดับเบิลยู เดอะนิวบีกินนิง

เอ็นเจพีดับเบิลยู เดอะนิวบีกินนิง  เป็นรายการมวยปล้ำอาชีพของ นิวเจแปนโปรเรสต์ลิง (NJPW) เริ่มครั้งแรกในปี ค.ศ. 2011 โดยจัดทุกเดือนกุมภาพันธ์ ในรูปแบบรายการเพย์-เพอร์-วิว ช่วงระหว่างปี ค.ศ. 2013 ถึง 2014 ศึกนี้ได้ออกอากาศทางช่องอินเทอร์เน็ตเพย์-เพอร์-วิว (iPPV) ต่อมานับตั้งแต่ปี ค.ศ. 2015 ได้ออกอากาศในช่องเว็บไซต์สตรีมมิ่งอินเทอร์เน็ตทั่วโลกของ NJPW คือ NJPW World
ริกิโดซัง

มิตซึฮิโร่ โมโมตะ  หรือทีรู้จักกันดีในชื่อ ริกิโดซัง เกิดเมื่อวันที่ 14 พฤศจิกายน ค.ศ. 1924 เป็นนักมวยปล้ำอาชีพและซูโม่ชาวญี่ปุ่นเชื้อสายเกาหลี เขารู้จักกันดีในฉายา บิดาแห่งมวยปล้ำอาชีพของญี่ปุ่น และเป็นหนึ่งในผู้ชายที่มีอิทธิพลมากที่สุดในประวัติศาสตร์มวยปล้ำอาชีพ
ริกิโดซังได้เสียชีวิตลง ด้วยเยื่อบุช่องท้องอักเสบ จากการถูกแทงด้วยของมีคม หลังจากเหตุทะเลาะวิวาทด้วยอาการมึนเมากับสมาชิกแก๊งยากูซ่าบริเวณสถานบันเทิง เมื่อวันที่ 15 ธันวาคม ค.ศ. 1963 ในมินะโตะ, โตเกียว, ประเทศญี่ปุ่น รวมอายุได้ 39 ปี
*"Rising Sun" (Mongolian chop)
*Piledriver
*Shoulder block
*Multiple chops
*Hip toss
*Hammerlock
*Cranking side headlock
*Body scissors
*Knee lock
*Body slam
*All Asia Heavyweight Championship (1 time)
*All Asia Tag Team Championship (4 times) - with Toyonobori
*JWA All Japan Tag Team Championship (1 time) - with Toyonobori
*NWA International Heavyweight Championship (1 time)
*Japanese Heavyweight Championship (1 time)
*World Big League (5 times)
*NWA Hawaii Tag Team Championship (3 times) - with Bobby Bruns (1), Azumafuji (1) and Koukichi Endoh (1)
*NWA Hall of Fame (Class of 2011)
*NWA Pacific Coast Tag Team Championship "(San Francisco version)" (1 time) - with Dennis Clary
*NWA World Tag Team Championship ("San Francisco version") (1 time) - with Koukichi Endoh
*NAWA World Heavyweight Championship (1 time)
*Wrestling Observer Newsletter Hall of Fame (Class of 1996)
*WWE Hall of Fame (Class of 2017)
สมศักดิ์ เส็นดาโอ๊ะ

สมศักดิ์ เส็นดาโอ๊ะ (เกิด 28 กรกฎาคม พ.ศ. 2492) อดีตสมาชิกสภาผู้แทนราษฎรจังหวัดสตูล 1 สมัย
ประวัติ.
สมศักดิ์ เกิดเมื่อวันที่ 28 กรกฎาคม พ.ศ. 2492 สำเร็จการศึกษา การศึกษาบัณฑิต จากมหาวิทยาลัยศรีนครินทรวิโรฒ
งานการเมือง.
สมศักดิ์ ได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2519 สังกัดพรรคประชาธิปัตย์ และดำรงตำแหน่งเพียงสมัยเดียว
สมาชิกสภาผู้แทนราษฎร.
สมศักดิ์ เส็นดาโอ๊ะ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
หญ้าขนตาวัว

หญ้าขนตาวัว (ชื่อวิทยาศาสตร์: "Eremochloa ciliaris") เป็นไม้ล้มลุกหลายปีในสกุล "Eremochloa" วงศ์หญ้า (Poaceae) สูง 30–70 เซนติเมตร ขึ้นเป็นกอตั้งตรง มีเขตการกระจายพันธุ์ในจีน พม่า ภูมิภาคอินโดจีน มาเลเซีย สิงคโปร์ ฟิลิปปินส์ นิวกินี และภาคเหนือของออสเตรเลีย ในประเทศไทยพบทั่วทุกภาค
ลักษณะ.
หญ้าขนตาวัวมีใบเป็นใบเดี่ยว เรียงสลับ รูปแถบ กว้าง 2–6 มิลลิเมตร ยาว 10–25 เซนติเมตร ปลายแหลม ขอบเรียบ แผ่นใบด้านบนมีขน ด้านล่างมีขนชนิดโคนเป็นปุ่ม กาบใบยาว 3.5–7 เซนติเมตร ด้านนอกมีขนแข็ง กาบบริเวณโคนต้นเรียงแผ่ออกคล้ายพัด ลิ้นใบยาวไม่ถึง 1 มิลลิเมตร ปลายเป็นขน
ช่อดอกแบบช่อกระจะคล้ายช่อเชิงลด ออกที่ปลายกิ่ง ยาว 4–7 เซนติเมตรหรือมากกว่า ช่อดอกย่อยออกเป็นคู่มีก้านและไร้ก้าน เรียงด้านเดียวบนแกนกลางช่อดอกซึ่งเป็นข้อ ๆ ข้อรูปคล้ายกระบอง ยาวประมาณ 2 มิลลิเมตร ช่อดอกย่อยที่มีก้าน ไม่เจริญ มีเพียงแต่ก้านยาวประมาณ 3 มิลลิเมตร ปลายแหลม สีม่วง ช่อดอกย่อยที่ไร้ก้าน รูปไข่ ยาวประมาณ 4 มิลลิเมตร เรียงซ้อนเหลื่อมกัน กาบล่างรูปไข่กว้างประมาณ 2 มิลลิเมตร ยาวประมาร 4 มิลลิเมตร ปลายแหลม ขอบมีขนแข็งโคนแบนเรียงเหมือนขนตาหรือซี่หวี ยาว 1–5 มิลลิเมตร เส้นที่ยาวที่สุดยาวกว่าความกว้างของกาบ
กาบแบน เนื้อค่อนข้างแข็ง มักมีสีม่วง ผิวด้านบนเกลี้ยงหรือมีขนละเอียด มีเส้นตามยาว 7 เส้น กาบบนรูปใบหอกยาวประมาร 4 มิลลิเมตร เนื้อบาง เกลี้ยงหรือมีขนละเอียด มีเส้นตามยาว 3 เส้นบริเวณโคน
ดอกย่อยมี 2 ดอก ดอกล่างเป็นดอกเพศผู้หรือไม่มีเพศ กาบรูปไข่ ยาวประมาณ 4 มิลลิเมตร เนื้อบาง กาบล่างมีเส้นตามยาว 3 เส้น กาบบนมี 2 เส้น ขอบพับเข้า ดอกบนเป็นดอกสมบูรณ์เพศหรือดอกเพศเมีย กาบล่างรูปไข่ กว้างและยาว 3–4 มิลลิเมตร ปลายแหลม เนื้อบาง โอบกาบบน กาบบนเหมือนกาบล่างแต่แคบกว่า กลีบเกล็ด 2 อัน ปลายตัดเฉียง โคนสอบ
เกสรเพศผู้มี 3 อัน อับเรณูยาวประมาณ 2 มิลลิเมตร รังไข่อยู่เหนือวงกลีบ มี 1 ช่อง ออวุล 1 เม็ด ก้านยอดเกสรเพศเมียมี 2 เส้น ยอดเกสรเพศเมียมีขนยาวนุ่ม เป็นพู่สีเหลือง
ผลแบบผลแห้งเมล็ดติด รูปไข่ กว้างและยาวประมาณ 2 มิลลิเมตร สีน้ำตาลแดง
ชื่อพ้อง.
หญ้าขนตาวัวมีชื่อวิทยาศาสตร์ที่เป็นที่ยอมรับและใช้ในปัจจุบันว่า "Eremochloa ciliaris" ซึ่งตั้งชื่อโดย เอลเมอร์ เมอร์ริล เมื่อปี ค.ศ. 1906 นอกจากนี้ยังมีชื่อพ้อง เช่น
เป็นต้น
หลี่ เฉิงเฉียน

เหิงชานมินกงหวัง (#เปลี่ยนทาง , 619 – 4 มกราคม 645) พระนามเดิม หลี่ เฉิงเฉียน  พระนามรอง เกา หมิง  องค์รัชทายาทแห่ง ราชวงศ์ถัง โดยพระองค์เป็นพระราชโอรสองค์ใหญ่และรัชทายาทในจักรพรรดิถังไท่จง แต่ถูกแทนที่โดยหลี่จื้อ (ในเวลาต่อมาคือ จักรพรรดิถังเกาจง)
องค์ชายหลี่ เฉิงเฉียน ได้รับการสถาปนาเป็นรัชทายาทเมื่อ ค.ศ. 627 ขณะพระชนมายุเพียง 9 พรรษาหลังจากที่พระราชบิดาขึ้นสืบราชบัลลังก์ใน ค.ศ. 626 แต่เพราะมีการล่วงรู้แผนก่อกบฏขององค์ชายรัชทายาทหลี่ เฉิงเฉียน กับแม่ทัพโฮว จุนจี  อัครมหาเสนาบดีเพื่อหวังจะโค่นล้มจักรพรรดิไท่จงโดยองค์ชาย หลี่ไท่ ทำให้องค์ชายหลี่ เฉิงเฉียน ถูกปลดเป็นสามัญชน ส่วนโฮว จุนจี ถูกประหารจากนั้นไม่นานอดีตองค์ชายหลี่ เฉิงเฉียน ก็ถูกเนรเทศและสิ้นพระชนม์ระหว่างเนรเทศเมื่อวันที่ 4 มกราคม ค.ศ. 645 
ต่อมาพระองค์ได้รับการคืนพระอิสริยยศเป็นองค์ชายในรัชสมัยของพระปนัดดาคือ จักรพรรดิถังเสฺวียนจง ภายหลังจากที่พระนัดดาของพระองค์คือองค์ชาย หลี่ฉือฉือ ได้เป็นอัครมหาเสนาบดี
หลี่เสฺวียนป้า

หลี่เสฺวียนป้า (599 – 614) พระนามรอง ต้าเต๋อ  เป็นพระราชโอรสองค์ที่ 3 ในจักรพรรดิถังเกาจู่ สิ้นพระชนม์เมื่อ ค.ศ. 614 เมื่อมีการสถาปนาราชวงศ์ถัง ใน ค.ศ. 618 พระองค์ได้รับการสถาปนาเป็น เว่ยหวยกงหวัง  และเนื่องจากองค์ชายหลี่เสฺวียนป้าสิ้นพระชนม์โดยไม่มีผู้สืบสายราชสกุลองค์ชาย หลี่ซื่อหมิน ผู้เป็นพระเชษฐาจึงยกโอรสองค์รองคือองค์ชาย หลี่ไท่ ให้เป็นพระโอรสบุญธรรมพร้อมกับสถาปนาเป็น เว่ยกงหวัง  เมื่อองค์ชายรัชทายาทหลี่ซื่อหมินขึ้นสืบราชบัลลังก์เป็น จักรพรรดิถังไท่จง ได้เปลี่ยนตัวผู้เป็นเว่ยกงหวังจากองค์ชายหลี่ไท่เป็นองค์ชาย หลี่เป่าติ้ง  เมื่อองค์ชายหลี่เป่าติ้งสิ้นพระชนม์โดยไร้ทายาททำให้ตำแหน่งเว่ยกงหวังต้องสิ้นสุดลง
วาฬโอมูระ

วาฬโอมูระ  เป็นวาฬสายพันธุ์หายากที่มีความใกล้เคียงกับวาฬบรูด้า ถูกค้นพบครั้งแรกจากซากของมันในปี ค.ศ. 2003 และเมื่อพิจารณาจากซากแล้วจึงพบว่ามีความต่างจากวาฬบรูด้าคือวาฬโอมูระนั้นมีขนาดเล็กกว่าตัวผู้ที่โตเต็มวัยยาวเพียง 10 เมตร ตัวเมียยาวเพียง 11.5 เมตร รอยจีบใต้ลำคอมีจำนวนมากกว่า คือ 80 – 90 รอยจีบ และมีครีบหลังที่สูงกว่าและมีความโค้งน้อยกว่าของวาฬบรูด้า
วาฬโอมูระนั้นเป็นวาฬในวงศ์วาฬแกลบที่หายากและมีผู้คนรู้จักน้อย ชื่อของมันนั้นตั้งตามชื่อนักวิทยาศาสตร์ทางทะเลชาวญี่ปุ่นนามว่าฮิเดโอะ โอมูระ ซึ่งเป็นผู้ค้นพบวาฬโอมูระ ในปี พ.ศ. 2546
สถานภาพในประเทศไทยนั้น ปัจจุบันเป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พุทธศักราช 2562
หลี่หยวนจี๋

ฉีกงหวัง (#เปลี่ยนทาง , 603 – 7 กรกฎาคม 626) พระนามเดิม หลี่หยวนจี๋  องค์ชายแห่ง ราชวงศ์ถัง โดยเป็นพระราชโอรสองค์ที่ 4 และองค์สุดท้ายใน จักรพรรดิถังเกาจู่ ปฐมจักรพรรดิแห่งราชวงศ์ถังที่ประสูติแต่ ท่านหญิงโต้วหรือจักรพรรดินีไท่มู่
องค์ชายหลี่หยวนจี๋ประสูติเมื่อ ค.ศ. 603 อันตรงกับช่วงปลายรัชสมัย จักรพรรดิสุยเหวิน ปฐมจักรพรรดิแห่ง ราชวงศ์สุย และมีศักดิ์เป็นราชบุตรเขยของสุยหยางตี้จากการสมรสกับองค์หญิงราชวงค์สุยผู้เป็นพระธิดาของสุยหยางตี้ เมื่อครั้งพระราชบิดายังเป็น ถังกงหวัง  โดยพระองค์มีบทบาทสำคัญในช่วงที่พระราชบิดาก่อกบฏต่อ จักรพรรดิสุยหยาง
ใน ค.ศ. 626 องค์ชายหลี่หยวนจี๋ได้ร่วมมือกับพระเชษฐาองค์โตคือองค์ชายรัชทายาท หลี่เจี้ยนเฉิง ในการกำจัดพระเชษฐาองค์รองคือองค์ชาย หลี่ซื่อหมิน แต่องค์ชายหลี่ซื่อหมินรู้ทันจึงลวงทั้งสองพระองค์มาสังหารที่ประตูเสฺวียนอู่ใน เหตุการณ์ที่ประตูเสฺวียนอู่ เมื่อวันที่ 7 กรกฎาคม ค.ศ. 626 และได้รับองค์หญิงหยางภรรยาหม้ายของหลี่หยวนจี๋มาเป็นภรรยาของตัวเอง สถาปนาให้เป็น 1 ใน 4 ชายาเอก พระนามว่า หยางเฟย
เหตุการณ์ประตูเสฺวียนอู่

เหตุการณ์ประตูเสฺวียนอู่  เหตุการณ์ที่สำคัญครั้งหนึ่งในประวัติศาสตร์จีน โดยเกิดขึ้นในช่วงต้นราชวงศ์ถังเมื่อวันที่ 2 กรกฎาคม ค.ศ. 626 อันตรงกับช่วงปลายรัชสมัยจักรพรรดิถังเกาจู่ เมื่อองค์ชายรองหลี่ ชื่อหมิน (李世民) พร้อมผู้ติดตามได้สังหารองค์ชายรัชทายาท หลี่ เจี้ยนเฉิง (李建成) และองค์ชายสี่ หลี่ ยฺเหวียนจี๋ (李元吉) ที่ประตูเสฺวียนอู่ซึ่งเป็นประตูทางด้านเหนือของพระราชวังหลวงแห่งฉางอัน
ทำให้ในอีก 3 วันต่อมาคือวันที่ 5 กรกฎาคม องค์ชายหลี่ ชื่อหมิน ได้รับการสถาปนาเป็นรัชทายาทก่อนที่จักรพรรดิเกาจู่จะสละราชบัลลังก์ในอีก 6 วันต่อมาคือวันที่ 11 กรกฎาคม องค์ชายหลี่ ชื่อหมิน ได้ขึ้นสืบราชบัลลังก์เป็น จักรพรรดิถังไท่จง ส่วนอดีตจักรพรรดิเกาจู่ได้รับพระอิสริยยศเป็น ไท่ช่างหฺวัง
ภูมิหลัง.
หลังจักรพรรดิเกาจู่สถาปนาราชวงศ์ถัง หลี่ เจี้ยนเฉิง พระราชโอรสองค์โตของจักรพรรดิ ได้รับการแต่งตั้งเป็นรัชทายาทผู้มีสิทธิโดยตรง แต่พระองค์ถูกบดบังโดยหลี่ ชื่อหมิน พระอนุชา อยู่บ่อยครั้ง เช่น หลี่ ชื่อหมินมีบทบาทสำคัญในการเอาชนะคู่ปรับสำคัญของราชวงศ์ถังหลายคน พระองค์นำการโจมตีต่อโต้วเจี้ยนเต๋อและหวัง ชื่อชง ที่พระองค์ปราบไว้ได้ ซึ่งทำให้ได้รับเกียรติในหมู่คนร่วมสมัย ในขณะเดียวกัน หลี่ เจี้ยนเฉิงประจำการอยู่ที่ด่านตรวจชายแดนภาคเหนือเพื่อป้องปรามพวกทูเจฺว๋ ซึ่งทำให้พระองค์ไม่สามารถสร้างชื่อเสียงที่คล้ายกันได้ ท้ายที่สุด จักรพรรดิเกาจู่ทรงยกตำแหน่งของหลี่ ชื่อหมินให้สูงกว่าขุนนางคนอื่นทั้งหมด
หมายเหตุ.
<templatestyles src="Reflist/styles.css" />
รัฐฉู่

รัฐฉู่ (#เปลี่ยนทาง , จีนเก่า: "&ast;s-r̥aʔ") เป็นรัฐบริวารของจีนสมัยราชวงศ์โจว ตั้งอยู่ในบริเวณทางตอนใต้ของใจกลางดินแดนของราชวงศ์โจว และดำรงอยู่ในช่วงยุควสันตสารท ในช่วงปลายยุครณรัฐ รัฐนี้ถูกรัฐฉินพิชิตเมื่อ 223 ปีก่อนคริสต์ศักราชในช่วงสงครามรวมชาติของฉิน
รัฐฉู่มีอีกชื่อว่า จิง  และ จิงฉู่  ซึ่งกินพื้นที่ในปัจจุบันในมณฑลหูเป่ย์และมณฑลหูหนานส่วนใหญ่ กับบางส่วนของฉงชิ่ง, มณฑลกุ้ยโจว, มณฑลเหอหนาน, มณฑลอานฮุย, มณฑลเจียงซี, มณฑลเจียงซู, มณฑลเจ้อเจียง และเซี่ยงไฮ้ ตานหยาง เมืองหลวงของรัฐฉู่ ตั้งอยู่ที่จุดบรรจบระหว่างแม่น้ำตานและแม่น้ำซีเป็นเวลามากกว่า 400 ปี ปัจจุบันอยู่ใกล้กับเทศมณฑลซีชวาน มณฑลเหอหนาน แต่ภายหลังย้ายไปที่หยิ่ง เดิมราชวงศ์ฉู่ถือชื่อตระกูล ไหน่ (จีนเก่า: /*rneːlʔ/) ซึ่งภายหลังเขียนเป็นหมี่ (จีนเก่า: /*meʔ/) นอกจากนี้ ราชวงศ์ฉู่ยังถือแซ่ หย่าน (จีนเก่า: /*qlamʔ/, /*qʰɯːm/) ซึ่งภายหลังเขียนเป็นXiong (จีนเก่า: /*ɢʷlɯm/).
รัฐฉู่ทรงอำนาจและอิทธิพลอย่างมากทั้งทางด้านการทหารและการปกครอง ในช่วงปลายราชวงศ์ฉิน ราว 206 ปีก่อนคริสตกาล ได้มีเชื้อพระวงศ์คนหนึ่งของอดีตรัฐฉู่นามว่า เซี่ยงอวี่ ได้ตั้งตนเองเป็นกษัตริย์แห่งรัฐฉู่ตะวันตกและสามารถโค่นล้มราชวงศ์ฉินลงได้สำเร็จ ขณะเดียวกันมีชาวนาซึ่งมาจากอดีตรัฐฉู่เช่นกันนามว่า หลิวปัง ได้ตั้งตนเป็นใหญ่และต่อสู้กับเซี่ยงอวี่ หรือฌ้อปาอ๋อง นานถึง 4 ปีก็ได้ชัยชนะเหนือเซี่ยงอวี่อย่างเด็ดขาด และตั้งตนเองเป็นปฐมจักรพรรดิแห่งราชวงศ์ฮั่นตะวันตก พระนามว่าจักรพรรดิฮั่นเกาจู่
ป้อมปราการโฮเอินซัลทซ์บวร์ค

ป้อมปราการโฮเอินซัลทซ์บวร์ค  เป็นป้อมปราการบนเขาเฟ็สทุงส์แบร์ค (Festungsberg "เขาปราการ") ที่ระดับความสูง 506 เมตรเหนือระดับน้ำทะเล เป็นภูเขาขนาดเล็กในเมืองซัลทซ์บวร์คของประเทศออสเตรีย ป้อมปราการหลังนี้เคยถูกใช้เป็นที่พำนักของเจ้าชายอัครมุขนายกแห่งซัลทซ์บวร์ค มีความยาว 250 เมตร และกว้าง 150 เมตร ป้อมปราการแห่งนี้เริ่มก่อสร้างใน ค.ศ. 1077 ในสมัยอัครมุขนายกเกิบฮาร์ด ฟอน เฮลเฟินชไตน์ และมีการต่อเติมขยายขนาดเรื่อย ๆ จนถึง ค.ศ. 1519 จัดเป็นหนึ่งในป้อมปราการที่ใหญ่ที่สุดที่สร้างขึ้นในสมัยกลาง เมื่อมีการสร้างรถรางเคเบิลขึ้นภูเขาแห่งนี้ใน ค.ศ. 1892 ป้อมปราการโฮเอินซัลทซ์บวร์คได้รับการบูรณะและตกแต่งใหม่เพื่อเป็นแหล่งท่องเที่ยวของเมือง
ฌอร์ฌ กูตง

ฌอร์ฌ โอกุสต์ กูตง  เป็นนักการเมืองและนักกฎหมายชาวฝรั่งเศส เขาเป็นหนึ่งในสมาชิกสภากงว็องซียงแห่งชาติในช่วงการปฏิวัติฝรั่งเศส นอกจากนี้เขายังได้รับเลือกเป็นหนึ่งในคณะกรรมาธิการความปลอดภัยส่วนรวมและกลายเป็นบุคคลใกล้ชิดของมักซีมีเลียง รอแบ็สปีแยร์ และหลุยส์ อ็องตวน เดอ แซ็ง-ฌุสต์ สองผู้ทรงอำนาจแห่งฝรั่งเศส กูตงเป็นผู้ผลักดันกฎหมายเดือนแพรรียาล  ซึ่งให้อำนาจคณะกรรมาธิการความปลอดภัยส่วนรวมมีอำนาจเชิงตุลาการเพิ่มเข้ามา อันนำไปสู่การกวาดล้าง จับกุม และประหารชีวิตฝ่ายตรงข้ามอย่างมากมายซึ่งเรียกว่าสมัยแห่งความน่าสะพรึงกลัว
หลังรอแบ็สปีแยร์ถูกโค่นล้มโดยการลุกฮือของประชาชน เขาและบรรดาสมาชิกคณะกรรมาธิการความปลอดภัยคนอื่น ๆ ก็ต่างถูกพาตัวไปประหารชีวิตด้วยกิโยตีนในวันที่ 28 กรกฎาคม ค.ศ. 1794 เป็นการปิดฉากสมัยแห่งความน่าสะพรึงกลัว แต่ความวุ่นวายและการปฏิวัติฝรั่งเศสยังดำเนินต่อไป
ประเทศไทยในซีเกมส์ 2017

ประเทศไทย มีกำหนดการแข่งขัน ซีเกมส์ 2017 ใน ประเทศมาเลเซีย ระหว่างวันที่ 19-30 สิงหาคม 2560
สรุปเหรียญรางวัล.
<templatestyles src="Col-begin/styles.css"/>
สรุปรายชื่อนักกีฬาที่ได้รับเหรียญ.
นักกีฬาที่ได้รับเหรียญรางวัล มีรายชื่อดังต่อไปนี้
<templatestyles src="Col-begin/styles.css"/>
ทะเลสาบว็อล์ฟกัง

ทะเลสาบว็อล์ฟกัง  เป็นทะเลสาบธารน้ำแข็งซึ่งตั้งอยู่ในหุบเขาทางตะวันออกในรัฐซัลทซ์บวร์คของประเทศออสเตรีย ตั้งอยู่ในแหล่งมรดกโลกซัลทซ์คัมเมอร์กูท ทะเลสาบแห่งนี้ตั้งชื่อตามนักบุญว็อล์ฟกังแห่งเรเกนส์บูร์ก ผู้สร้างโบสถ์แห่งแรกของที่นี่
ทะเลสาบแห่งนี้แบ่งออกเป็นสองตอนคือตะวันออกและตะวันตก ซึ่งถูกแบ่งออกโดยช่องแคบกว้างราว 200 เมตรตรงกลางทะเลสาบบริเวณหมู่บ้านซังคท์ว็อล์ฟกัง (St Wolfgang) อย่างไรก็ตาม บริเวณหมู่บ้านซังคท์ว็อล์ฟกังและพื้นที่บางส่วนของชายฝั่งทางตะวันออกตั้งอยู่ในเขตรัฐอัปเปอร์ออสเตรีย บริเวณชายฝั่งทางตะวันตกของทะเลสาบเป็นที่ตั้งของหมู่บ้านซังคท์กิลเกิน (St Gilgen) ซึ่งมีกระเช้าลอยฟ้าไปยังยอดเขาซเวิลเฟอร์ฮอร์น (Zwölferhorn)
กีฬาเทเบิลเทนนิสในซีเกมส์ 2017

เทเบิลเทนนิส ใน ซีเกมส์ 2017 จะจัดขึ้นใน เอ็มไอเทค ฮอลล์ 7, กัวลาลัมเปอร์ ตั้งแต่วันที่ 20 ถึง 26 สิงหาคม 2560.
สรุปเหรียญรางวัล.
ตารางเหรียญรางวัล.
<templatestyles src="Legend/styles.css" />  เจ้าภาพ
โจวกง

โจวเหวินกงต้าน  โดยทั่วไปรู้จักกันในพระนาม โจวกง  เป็นสมาชิกเชื้อพระวงศ์ในราชวงศ์โจวตอนต้นที่มีบทบาทสำคัญในการรวมอาณาจักรที่ก่อตั้งโดยพระเจ้าโจวอู่ พระเชษฐาของพระองค์ พระองค์มีชื่อเสียงในฐานะผู้สำเร็จราชการแผ่นดินที่มีความสามารถและจงรักภักดีต่อพระเจ้าโจวเฉิง พระนัดดาของพระองค์ และประสบความสำเร็จในการปราบปรามการกบฏเจ้าทั้งสาม และสร้างการปกครองที่มั่นคงของราชวงศ์โจวเหนือภาคตะวันออกของจีน พระองค์ยังเป็นวีรบุรุษวัฒนธรรมจีนที่ปรากฏในงานเขียน "อี้จิง" กับ "ชือจิง" และสถาปนา"โจวหลี่"
Eremochloa

Eremochloa คือพืชสกุลหนึ่งในวงศ์หญ้า (Poaceae) พบในภูมิภาคเอเชียตะวันออกเฉียงใต้ เอเชียตะวันออก เอเชียใต้ และออสเตรเลีย
สปีชีส์.
รายชื่อสปีชีส์และพื้นที่กระจายพันธุ์
พระเจ้าโจวอี๋

พระเจ้าโจวอี๋ (#เปลี่ยนทาง , สิ้นพระชนม์ 878 ปีก่อนคริสตกาล) พระนามเดิม จีเสีย  กษัตริย์องค์ที่ 9 แห่ง ราชวงศ์โจวตะวันตก ครองราชบัลลังก์ระหว่าง 885 – 878 ปีก่อนคริสตกาลหรือ 865 – 858 ปีก่อนคริสตกาลเป็นพระราชโอรสในพระเจ้าโจวอี้กษัตริย์ลำดับที่ 7
จักรพรรดิจิ้นเฉิง

จักรพรรดิจิ้นเฉิง (#เปลี่ยนทาง , 321 – 26 กรกฎาคม 342) พระนามเดิม สุมาเอี่ยน/ซือหม่าเอี่ยน  จักรพรรดิองค์ที่ 8 แห่ง ราชวงศ์จิ้น และจักรพรรดิองค์ที่ 3 แห่ง ราชวงศ์จิ้นตะวันออก เป็นพระราชโอรสองค์ใหญ่ใน จักรพรรดิจิ้นหมิง ที่ประสูติแต่ จักรพรรดินีหมิงมู่ ได้รับการสถาปนาเป็นรัชทายาทเมื่อวันที่ 1 เมษายน ค.ศ. 325 ขณะพระชนมายุเพียง 4 พรรษา
นีโคไล วาตูติน

นีโคไล เฟโอโดโรวิช วาตูติน  เป็นผู้บัญชาการโซเวียตในช่วงสงครามโลกครั้งที่สอง วาลูตินเป็นผู้บังคับบัญชากองทัพแดง ใน ยูเครน โดยบัญชาการ แนวรบตะวันตกเฉียงใต้, และ แนวรบโวโรเนจ ระหว่าง ยุทธการที่คูสค์ และ แนวรบยูเครนที่ 1 ในช่วงการปลดปล่อยกรุงเคียฟในปี 1943 ต่อมาวาตูตินถูกลอบโจมตีโดยกองทัพกบฎยูเครน ในเดือน กุมภาพันธ์ 1944
ปียัซซาดีสปัญญา

ปียัซซาดีสปัญญา หรือ จัตุรัสสเปน  เป็นลานกว้างซึ่งตั้งอยู่ด้านล่างของบันไดสเปน ถือเป็นจุดท่องเที่ยวยอดนิยมในกรุงโรม ประเทศอิตาลี ใจกลางจัตุรัสมีน้ำพุโด่งดังที่ชื่อว่าฟอนตานาเดลลาบาร์คัชชา จัตุรัสนี้สร้างขึ้นพร้อมกับบันไดสเปนในปี ค.ศ. 1725 ตามบัญชาของสมเด็จพระสันตะปาปาเบเนดิกต์ที่ 13 เพื่อใช้เป็นทางเชื่อมสถานทูตสเปนประจำสันตะสำนัก (ซึ่งเป็นที่มาของชื่อจัตุรัสกับบันได) กับโบสถ์ตรีนีตาเดย์มอนตี
หลี่ฉางจิน

ฉีกงหวัง (#เปลี่ยนทาง , 645 – 690) พระนามเดิม หลี่ฉางจิน  พระราชโอรสองค์ที่ 3 ใน จักรพรรดิถังเกาจง ที่ประสูติแต่นางในแซ่หยางซึ่งต่อมาได้เลื่อนขึ้นเป็น พระสนมหยาง เมื่อพระราชบิดาขึ้นสืบราชบัลลังก์องค์ชายฉางจินก็ได้รับการสถาปนาเป็น ฉีกงหวัง แต่พระมารดาขององค์ชายฉางจินกลับไม่เป็นที่ชื่นชอบของ จักรพรรดินีอู่
องค์ชายหลี่ฉางจินสิ้นพระชนม์จากการผูกพระศอเมื่อ ค.ศ. 690 ขณะพระชนมายุประมาณ 45 พรรษา
หลี่เซี่ยว

องค์ชายหลี่เซี่ยว (644 – 664) ได้รับการสถาปนาเป็น สฺวีกงหวัง  เมื่อสิ้นพระชนม์ได้รับการสถาปนาเป็น หยวนเต้ากงหวัง  องค์ชายแห่ง ราชวงศ์ถัง พระราชโอรสองค์รองใน จักรพรรดิถังเกาจง ที่ประสูติแต่พระสนมเจิ้ง
หลิว จฺวี้

หลิว จฺวี้ (#เปลี่ยนทาง , 128 – 91 ปีก่อนคริสตกาล) เป็นที่รู้จักกันในพระนาม องค์ชายรัชทายาทเว่ย  เมื่อสิ้นพระชนม์ได้รับการสถาปนาเป็น องค์ชายรัชทายาทหลี่  อดีตรัชทายาทแห่ง ราชวงศ์ฮั่นตะวันตก โดยเป็นพระราชโอรสองค์ใหญ่และรัชทายาทใน จักรพรรดิฮั่นอู่ และเป็นพระองค์เดียวใน จักรพรรดินีเว่ย์ จื่อฟู มีพระเชษฐภคินีร่วมพระมารดาถึง 3 พระองค์คือ องค์หญิงเว่ย , องค์หญิงจูอี้และองค์หญิงฉื่ออี้นอกจากนี้พระองค์ยังเป็นพระบิดาขององค์ชายหลิวจินและเป็นพระอัยกาขององค์ชายหลิวปิงอี้ซึ่งต่อมาขึ้นสืบราชบัลลังก์เป็น จักรพรรดิฮั่นเซฺวียน 
องค์ชายรัชทายาทหลิว จฺวี้สิ้นพระชนม์ด้วยการแขวนพระศอเมื่อ 91 ปีก่อนคริสตกาลภายหลังจากการก่อกบฏที่ล้มเหลว
เจ้าชายโยฮัน เกออร์ค ฟ็อน โฮเอินท์ซ็อลเลิร์น

เจ้าชายโยฮัน เกออร์ค ฟ็อน โฮเอินท์ซ็อลเลิร์น  เป็นพระบุตรพระองค์ที่ 6 และพระโอรสพระองค์ที่ 2 ในฟรีดริช เจ้าชายแห่งโฮเอินท์ซ็อลเลิร์น กับเจ้าหญิงมาร์กาเรเทอ คาโรลาแห่งซัคเซิน
พระประวัติ.
เจ้าชายโยฮันประสูติในประเทศเยอรมนี โดยมีสมเด็จพระเจ้าคาโรลที่ 1 แห่งโรมาเนีย เป็นองค์ต้นพระราชสกุลแห่งโฮเอินท์ซ็อลเลิร์น พระองค์เป็นพระอนุชาในฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น
เสกสมรส.
เจ้าชายโยฮันทรงเข้าพระพิธีเสกสมรสกับเจ้าหญิงบีร์กิตตาแห่งสวีเดน พระเชษฐภินีในสมเด็จพระราชาธิบดีคาร์ลที่ 16 กุสตาฟแห่งสวีเดน ถึงแม้จะเป็นการสมรสต่างฐานันดร กล่าวคือ พระองค์อยู่ในฐานันดรเซอรีนไฮเนส แต่เจ้าหญิงอยู่ในฐานันดรรอยัลไฮเนส แต่เจ้าหญิงก็ไม่ถูกลดพระอิสริยยศ แต่พระบุตรที่ประสูติมาจะอยู่ในฐานันดรเซอรีนไฮเนสเช่นเดียวกับพระองค์ และไม่มีสิทธิ์นการสืบราชบัลลังก์สวีเดน
พระบุตร.
เจ้าชายโยฮันและเจ้าหญิงบีร์กิตตาทรงมีพระโอรส-ธิดา ดังนี้
ทรงงาน.
เจ้าชายโยฮันทรงปฏิบัติงานในเมืองมิวนิก ทรงเป็นผู้เชี่ยวชาญทางด้านศิลปะ
สิ้นพระชนม์.
เจ้าชายโยฮันสิ้นพระชนม์ด้วยโรคพระชรา สิริพระชันษา 83 ชันษา
พระสนมเจ้า

พระสนมเจ้า (113 – 88 ปีก่อนคริสตกาล) หลังสิ้นพระชนม์ได้รับการสถาปนาเป็น เจ้าไทเฮา  พระสนมเอกแห่ง ราชวงศ์ฮั่นตะวันตก โดยเป็นพระสนมเอกใน จักรพรรดิฮั่นอู่ และเป็นพระราชมารดาของ จักรพรรดิฮั่นเจา 
พระสนมเจ้าสิ้นพระชนม์เมื่อ 88 ปีก่อนคริสตกาล (พ.ศ. 455) หลังจากที่พระโอรสคือองค์ชาย หลิวฝูหลิง ขึ้นสืบราชบัลลังก์เป็นจักรพรรดิฮั่นเจาแล้วได้สถาปนาพระราชมารดาที่สิ้นพระชนม์ไปแล้วขึ้นเป็นไทเฮาหรือพระพันปีหลวง พร้อมกับสถาปนาพระสุสานให้ชื่อว่า หยุนหลิง (云陵)
พฤติกรรมนิยม

พฤติกรรมนิยม  เป็นแนวทางสู่จิตวิทยาซึ่งรวมปรัชญา วิธีวิทยาและทฤษฎีบางส่วน กำเนิดขึ้นในต้นคริสต์ศตวรรษที่ 20 เป็นปฏิกิริยาต่อจิตวิทยา "มโนนิยม" ซึ่งมักลำบากในการพยากรณ์ที่สามารถทดสอบได้โดยใช้วิธีทดลองอย่างเคร่งครัด หลักพื้นฐานของพฤติกรรมนิยมดังที่แสดงในงานเขียนของจอห์น บี. วัตสัน, บี. เอฟ. สกินเนอร์ และอื่น ๆ คือ จิตวิทยาควรเกี่ยวข้องกับพฤติกรรมของบุคคลและสัตว์ที่สังเกตได้ มิใช่เหตุการณ์สังเกตไม่ได้ที่เกิดในจิต สำนักคิดพฤติกรรมนิยมถือว่าพฤติกรรมดังกล่าวสามารถอธิบายทางวิทยาศาสตร์ได้โดยไม่ต้องอาศัยทั้งเหตุการณ์จิตวิทยาภายในหรือการตีความสมมุติฐาน เช่น ความคิดความเชื่อ
นับแต่จิตวิทยายุคต้นในคริสต์ศตวรรษที่ 19 สำนักคิดพฤติกรรมนิยมมีลักษณะควบร่วมกับขบวนการจิตวิเคราะห์และเกสตัลท์ในจิตวิทยาจนคริสต์ศตวรรษที่ 20 แต่ยังต่างจากปรัชญาจิตของนักจิตวิทยาเกสตัลท์ในทางสำคัญ อิทธิพลหลักของสำนักคิดนี้คือ อีวาน ปัฟลอฟซึ่งสำรวจการวางเงื่อนไขแบบคลาสสิก (classical conditioning) แม้เขาไม่ได้เห็นด้วยกับพฤติกรรมนิยมหรือนักพฤติกรรมนิยม เอ็ดเวิร์ด ลี ธอร์นไดก์, จอห์น บี. วัตสันผู้ปฏิเสธวิธีอันตรวินิจและมุ่งจำกัดจิตวิทยาเฉพาะวิธีทดลอง และบี. เอฟ. สกินเนอร์ ผู้วิจัยเรื่องการวางเงื่อนไขแบบการกระทำ (operant conditioning)
ในครึ่งหลังของคริสต์ศตวรรษที่ 20 พฤติกรรมนิยมส่วนใหญ่ถูกบดบังเป็นผลจากการปฏิวัติการรู้ แม้สำนักคิดจิตวิทยาพฤติกรรมนิยมและการรู้อาจไม่ลงรอยกันตามทฤษฎี แต่ทั้งสองเสริมกันและกันในากรนำไปใช้รักษาทางปฏิบัติ เช่น การบำบัดการรู้–พฤติกรรมซึ่งมีประโยชน์ที่แสดงได้ในการรักษาพยาธิสภาพบางอย่าง เช่น โรคกลัวอย่างง่าย ความผิดปกติที่เกิดหลังความเครียดที่สะเทือนใจ และการติด นอกเหนือจากนี้ พฤติกรรมนิยมมุ่งสร้างแบบจำลองเบ็ดเสร็จของกระแสพฤติกรรมตั้งแต่มนุษย์เกิดจนตาย
แอสเตโม รีวาเล อิบารากิ

แอสเตโม รีวาเล อิบารากิ  เป็นทีมวอลเลย์บอลหญิงซึ่งตั้งอยู่ ณ ฮิตาชินากะ, จังหวัดอิบารากิ ประเทศญี่ปุ่น ทีมนี้เข้าแข่งขันในรายการเอสวี.ลีก และมีเจ้าของทีมคือฮิตาชิออโตโมทีฟซิสเต็ม
นอกจากนี้ ยังมีนักกีฬาวอลเลย์บอลหญิงทีมชาติญี่ปุ่นทำหน้าที่ร่วมสังกัดสโมสรแห่งนี้หลายราย อาทิ อะริซะ ซะโต, ยุกิโกะ เอะบะตะ, ยุกิโนะ นะงะมะสึ, ซะโอะริ ทะกะฮะชิ รวมไปจนถึงเมะงุมิ คุริฮะระ
สมาชิกทีมปัจจุบัน.
ข้อมูล ณ เดือนกันยายน ค.ศ. 2014
วีระ โรจน์พจนรัตน์

วีระ โรจน์พจนรัตน์ อดีตรัฐมนตรีว่าการกระทรวงวัฒนธรรมและ ประธานกรรมการส่งเสริมกิจการฮัจย์แห่งประเทศไทยกรรมการในคณะกรรมการนโยบายการท่องเที่ยวแห่งชาติ ในรัฐบาลของพลเอกประยุทธ์ จันทร์โอชา และเป็นอดีตปลัดกระทรวงวัฒนธรรม 
ประวัติ.
วีระ โรจน์พจนรัตน์ เกิดเมื่อวันที่ 11 มีนาคม 2495 เป็นบุตรของนายบ้วนเคง แซ่โตว กับนางอุ้ยเอ็ง แซ่ผู้ สำเร็จการศึกษาชั้นประถมศึกษาจากโรงเรียนบางมูลนากราษฎร์อุทิศ ชั้นมัธยมต้นจากโรงเรียนบางมูลนากภูมิวิทยาคม มัธยมปลายจากโรงเรียนอำนวยศิลป์ ระดับปริญญาตรี สาขาสถาปัตยกรรมหลัก จากคณะสถาปัตยกรรมศาสตร์ จุฬาลงกรณ์มหาวิทยาลัย ระดับปริญญาโท สาขาบริหารรัฐกิจ จากคณะรัฐศาสตร์ มหาวิทยาลัยธรรมศาสตร์ และระดับปริญญาเอก ดุษฎีบัณฑิตกิตติมศักดิ์ สาขาวัฒนธรรมศาสตร์ มหาวิทยาลัยมหาสารคาม 
การทำงาน.
วีระ โรจน์พจนรัตน์ เริ่มรับราชการในตำแหน่งสถาปนิก ระดับ 3 ประจำโครงการอุทยานประวัติศาสตร์สุโขทัย กรมศิลปากร เมื่อปี 2521 
เป็นผู้เชี่ยวชาญด้านบูรณปฏิสังขรณ์ (สถาปนิก8) ปี 2535 
เป็นเลขานุการกรมศิลปากร ในปี 2536 ถึงปี 2542 
เป็นรองอธิบดีกรมศิลปากร ในปี 2542 ถึงปี 2546 
เป็นรองปลัดกระทรวงวัฒนธรรม ปี 2546 ถึง 2549 
 ในปี 2549 นายวีระ ได้รับแต่งตั้งเป็นปลัดกระทรวงวัฒนธรรม โดยการสนับสนุนของคุณหญิงไขศรี ศรีอรุณ รัฐมนตรีว่าการกระทรวงวัฒนธรรม ในรัฐบาลพลเอกสุรยุทธ์ จุลานนท์ จนกระทั่งในเดือนตุลาคม พ.ศ. 2553 ถึง พ.ศ.2555 เป็นที่ปรึกษานายกรัฐมนตรีฝ่ายข้าราชการประจำ
เมื่อสิงหาคม 2557 ถึง กรกฎาคม 2562 เขาได้รับแต่งตั้งและดำรงตำแหน่งเป็นรัฐมนตรีว่าการกระทรวงวัฒนธรรม ในรัฐบาลของพลเอกประยุทธ์ จันทร์โอชา
การปฏิบัติงานในคณะกรรมการชุดสำคัญที่เกี่ยวข้องกับการศึกษา เป็นกรรมการสภาการศึกษา ในปีพ.ศ.2549 ถึง พ.ศ.2553 กรรมการข้าราชการครูและบุคลากรทางการศึกษา ปีพ.ศ.2549 ถึง พ.ศ.2553 กรรมการผู้ทรงคุณวุฒิสภามหาวิทยาลัยมหาสารคาม ปีพ.ศ.2550 ถึง พ.ศ.2552 และเป็นกรรมการผู้ทรงคุณวุฒิสภามหาวิทยาลัยศิลปากร ปีพ.ศ.2557 ถึง พ.ศ.2559
ตำแหน่งหน้าที่ปัจจุบัน
 - ประธานกรรมการสำนักงานบริหารและพัฒนาองค์ความรู้ (องศ์การมหาชน)
 - ประธานกรรมการศูนย์คุณธรรม (องศ์การมหาชน)
 - กรรมการผู้ทรงคุณวุฒิสภามหาวิทยาลัยพะเยา
 - กรรมการผู้ทรงคุณวุฒิสภาสถาบันดนตรีกัลยานิวัฒนา
 - ที่ปรึกษาศูนย์อนุรักษ์ศิลปกรรมนานาชาติ มหาวิทยาลัยศิลปากร
 - กรรมการผู้ทรงคุณวุฒิคณะกรรมการเอกลักษณ์ของชาติ
 - ประธานอนุกรรมการดำเนินโครงการ “ค่าแผ่นดิน” สำนักนายกรัฐมนตรี
 - กรรมการทีปรึกษา คณะกรรมการดำเนินงานผลิตสื่อเผยแพร่สารคดีประวัติศาสตร์ชาติไทยและ
 สถาบันพระมหากษัตริย์ (มูลนิธิการศึกษาทางไกลผ่านดาวเทียม)
เอื้องแซะ

เอื้องแซะ (ชื่อวิทยาศาสตร์: "Dendrobium scabrilingue", Lindi) เป็นกล้วยไม้สกุลหวาย ดอกมีกลิ่นหอม กลีบดอกสีขาวปลายกลีบเรียวแหลม หูปากทั้งสองข้างตั้งขึ้นมีสีเขียวแกมขาว เมื่อดอกบานไปนานวันจะเปลี่ยนเป็นสีแสดแกมเหลือง กลางกลีบมีเส้นเล็ก ๆ จำนวน 5 เส้น ดอกแหลมโค้งมน เส้นเกสรสีขาวแกมเขียว ฝาปิดก้อนเกสรสีเหลืองจำนวน 5 ก้อนขึ้นอยู่ในป่าลึกที่มีอากาศหนาวเย็น ออกดอกในฤดูหนาว ช่วงเดือนพฤศจิกายน – มีนาคม 
เอื้องแซะเป็นดอกไม้ที่สำคัญในจังหวัดแม่ฮ่องสอน ชาวไทใหญ่นิยมนำมาบูชาพระ ในอดีตเคยเป็นของบรรณาการที่สำคัญของเมืองยวมที่ต้องนำไปถวายเจ้าผู้ครองเมืองเชียงใหม่
การยึดติดหน้าที่

การยึดติดหน้าที่  เป็นความลำเอียงการรู้ (cognitive bias) อย่างหนึ่งซึ่งจำกัดบุคคลให้ใช้วัตถุเฉพาะในวิถีที่ใช้กันแต่เดิม มโนทัศน์การยึดติดหน้าที่กำเนิดในจิตวิทยาเกสทัลท์ ขบวนการในวิชาจิตวิทยาซึ่งเน้นการประมวลลัทธิองค์รวม คาร์ล ดุนค์เคอร์นิยามการยึดติดหน้าที่ว่าเป็น "สิ่งขัดขวางจิตต่อการใช้วัตถุในวิถีใหม่ซึ่งจำเป็นต้องแก้ไขปัญหา" ซึ่ง "สิ่งขัดขวาง" นี้จำกัดความสามารถของปัจเจกบุคคลในการใช้องค์ประกอบที่กำหนดให้เพื่อทำงานให้ลุล่วง เพราะไม่สามารถก้าวข้ามความมุ่งหมายดั้งเดิมขององค์ประกอบเหล่านั้นได้ ตัวอย่างเช่น หากผู้หนึ่งต้องการที่ทับกระดาษ แต่เขามีเพียงค้อน เขาอาจไม่เห็นว่าค้อนสามารถใช้เป็นที่ทับกระดาษได้อย่างไร การยึดติดหน้าที่เป็นความไร้สามารถเห็นการใช้ค้อนเป็นอื่นนอกเหนือจากตอกตะปูนี้เอง คือ บุคคลไม่สามารถคิดใช้ค้อนในวิถีอื่นนอกจากหน้าที่ดั้งเดิมของมัน
เมื่อทดสอบ เด็กวัย 5 ขวบไม่มีสัญญาณของการยึดติดหน้าที่ มีการแย้งว่าเป็นเพราะเมื่ออายุ 5 ขวบ ทุกเป้าหมายที่บรรลุด้วยวัตถุเทียบเท่ากับเป้าหมายอื่นทั้งหมด ทว่า เมื่ออายุได้ 7 ขวบ เด็กได้รับแนวโน้มถือความมุ่งหมายที่ตั้งใจไว้เดิมของวัตถุหนึ่งเป็นพิเศษ 
การแก้ความลำเอียงโดยทำให้เป็นชิ้นส่วนทั่วไป.
สำหรับวัตถุแต่ละอย่าง ให้แยกหน้าที่จากรูปแบบของมัน
นักจิตวิทยาชาวนิวซีแลนด์ได้อธิบายเทคนิกการทำอย่างนี้ที่ได้ผลดี
คือเมื่อแยกวัตถุหนึ่ง ๆ ออกเป็นชิ้นส่วน ให้ตั้งคำถามสำหรับตนเอง 2 คำถาม
(1) "สามารถแยกส่วนนี้ออกเป็นชิ้นส่วนย่อย ๆ อีกไหม" ถ้าทำได้ ให้ทำเช่นนั้น
(2) "ชื่อเรียก/รายละเอียดของส่วนนี้เป็นการระบุการใช้หรือไม่" ถ้าใช่ ให้หารายละเอียดทั่วไปเกี่ยวกับรูปร่างและวัสดุของชิ้นส่วนมาใช้แทน
ยกตัวอย่างเช่น เบื้องต้น ให้แบ่งเทียนออกเป็น 2 ส่วนคือไส้เทียนและขี้ผึ้งเทียน
คำว่า "ไส้เทียน" ระบุการใช้ คือเพื่อจุดไฟให้มีแสง
ดังนั้น ให้เรียกว่า "ด้าย"
แต่คำว่า "ด้าย" ก็ยังระบุการใช้ ให้เรียกมันอย่างทั่ว ๆ ไปยิ่งขึ้นคือ เส้นไฟเบอร์ที่นำมาพันเกี่ยวกัน
ซึ่งทำให้คิดได้ว่า สามารถนำ "ไส้เทียน" มาทำเป็นขนปลอมสำหรับหนูเลี้ยงได้
เพราะคำว่า "เส้นไฟเบอร์ที่นำมาพันเกี่ยวกัน" ไม่ได้ระบุการใช้ จึงไม่ต้องหาคำอื่นมาแทนใช้อีก
คนที่ฝึกใช้เทคนิกนี้สามารถแก้ปัญหาได้ 67% มากกว่าคนที่ยึดติดในหน้าที่ดังที่งานวิจัยพบในกลุ่มควบคุม
เพราะเทคนิกนี้จะกำจัดความรู้สึกว่า ส่วนต่าง ๆ ของวัตถุสามารถใช้ทำอะไรได้บ้าง
หางหมาจอก

หางหมาจอก ชื่อวิทยาศาสตร์: "Uraria crinita"(L.) Desv. ex DC. ชื่ออื่นๆได้แก่ หญ้าหางแมว (สตูล) หางกระรอก (กรุงเทพมหานคร) หญ้าตะขาบ (ราชบุรี) เสลดพังพอนกะเหรี่ยง (กาญจนบุรี) อยู่ในวงศ์ Leguminosae วงศ์ย่อย Papilionoideae เป็นไม้พุ่ม ใบประกอบแบบขนนก ปลายคี่ เรียงสลับ แผ่นใบเหนียว ผิวใบมัน ดอกช่อกระจะ ออกที่ซอกใบหรือปลายกิ่ง ดอกย่อยจำนวนมากเรียงตัวอัดกันแน่นเป็นแท่ง กลีบดอกมี 5 กลีบ สีขาวปนม่วง รูปดอกถั่ว สีม่วงแกมชมพู ก้านดอกย่อยมีขนยาว ปลายขนงอเป็นตะขอ กลีบเลี้ยง 5 กลีบ เกสรเพศผู้มี 10 อัน ค่อนข้างแข็ง ผลเป็นฝัก แบน คอดเป็นข้อๆ เมื่อสุกสีดำ ไม่แตก ออกดอกช่วงเดือนกรกฎาคมถึงตุลาคม 
ใบและช่อดอกของหางหมาจอกจะนำไปใส่ในไหปลาร้า ให้หนอนแมลงวันเกาะขึ้นมาแล้วเคาะทิ้งไป มีสรรพคุณเป็นพืชสมุนไพร ทางภาคเหนือใช้ทั้งต้นต้มรวมกับตัวยาอื่นแก้ปวดเมื่อย รากต้มผสมกับตัวยาอื่น แก้อาการทางประสาท ฝนกับน้ำปูนใสใช้รักษาฝี
หญ้าหนูต้น

หญ้าหนูต้น ชื่อวิทยาศาสตร์: "Dianella ensifolia" (L.) DC. ชื่ออื่นๆ ได้แก่ โก่กำแล่น (ชัยภูมิ) หางไก่เถื่อน (อุบลราชธานี) มะพร้าวป่า ศรีคันไชย (เชียงใหม่) ลำพัน (จันทบุรี) ศรีคันไชย (เชียงใหม่) อยู่ในวงศ์ Liliaceae เป็นไม้ล้มลุก มีเหง้าใต้ดิน ขึ้นเป็นกอขนาดเล็ก ใบเดี่ยวเรียงสลับ แตกเป็นกระจุกที่โคนต้น ขอบใบเรียบ ก้านใบแผ่เป็นแผ่นหุ้มซ้อนกัน ดอกช่อ ออกจากซอกใบที่โคนต้น กลีบเลี้ยงและกลีบดอกเหมือนกัน สีขาวปนม่วง เป็นหลอดเล็กๆ ปลายแยกเป็นกลีบ 6 กลีบ เกสรเพศผู้มี 6 อัน สีเหลือง ผลสดรูปทรงกลม เมื่อสุกมีสีม่วงอมน้ำเงิน พบทั่วไปตามป่าเบญจพรรณและป่าดิบแล้ง ออกดอกราวเดือนตุลาคมถึงธันวาคม
หญ้าหนูต้นเป็นพืชสมุนไพร ทั้งต้นต้มผสมกับยาอื่น ดื่มแก้แผลเรื้อรัง รากต้มน้ำดื่มแก้ท้องผูก ทางจังหวัดอุบลราชธานีใช้รากและใบผสมกับตัวยาอื่นใช้เป็นยาแก้ปวดเมื่อย
ห้อมช้าง

ห้อมช้าง ชื่อวิทยาศาสตร์: "Phlogacanthus curviflorus" (Wall.) เป็นไม้พุ่มในวงศ์ Acanthaceae ใบเรียงตรงข้าม รูปรีหรือรูปขอบขนาน ช่อดอกแบบช่อกระจุกแยกแขนงสั้น ๆ ออกตามปลายกิ่ง ใบประดับและใบประดับย่อยขนาดเล็ก กลีบเลี้ยง 5 กลีบ มีขนหนาแน่นด้านใน กลีบดอกรูปปากเปิด สีม่วงอมแดงหรืออมชมพู ด้านนอกมีขนละเอียด กลีบล่าง 3 กลีบ กลีบรูปรี กลีบบน 2 กลีบ สั้นกว่ากลีบล่างเล็กน้อย เกสรเพศผู้ 2 อัน ติดภายในหลอดกลีบดอก ยื่นพ้นปากหลอดกลีบดอกเล็กน้อย ก้านชูอับเรณูเกลี้ยง กสรเพศผู้ที่เป็นหมัน 2 อัน ขนาดเล็ก ผลแห้งแตก รูปแถบ มีสันเป็นเหลี่ยม มีขนสั้นนุ่ม การกระจายพันธุ์ พบที่อินเดีย ภูฏาน จีนตอนใต้ พม่า ลาว และเวียดนาม ในไทยพบมากทางภาคเหนือ
พระตำหนักมหาราช-พระตำหนักราชินี

พระตำหนักมหาราช-พระตำหนักราชินี เป็นพระตำหนักในจังหวัดชลบุรี
ประวัติ.
พระตำหนักมหาราช.
พระตำหนักมหาราช เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย 
สถาปัตยกรรม.
ตัวพระตำหนักสถาปัตยกรรมแบบผสมผสานรูปแบบสถาปัตยกรรมทั้งไทย จีน และตะวันตกเข้าด้วยกัน โดยพระตำหนักมหาราชมีลักษณะเด่น คือ เป็นอาคารก่ออิฐถือปูน 2 ชั้นสีขาว หลังคาทรงปั้นหยา เอียงลาดมาทางด้านหน้าเป็นจั่วมุงกระเบื้อง ไม่มีชายคายื่นจากผนังโดยรอบ ไม่มีกันสาดบังแดดฝนให้แก่หน้าต่าง ใช้ซุ้มโค้งครึ่งวงกลมตรงชั้นล่างส่วนหน้ามุข มีบันไดทางขึ้นแยกเป็น 2 ทางขึ้นสู่มุขตรงกลางอาคาร
พระตำหนักราชินี.
พระตำหนักราชินี เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย เช่นเดียวกับพระตำหนักมหาราช 
สถาปัตยกรรม.
เป็นอาคารก่ออิฐถือปูน 2ชั้นสีแดงมีส่วนที่เป็นระเบียงติดกับพื้นดินรองรับส่วนหน้าของอาคาร หลังคาทรงปั้นหยายกจั่ว มีมุขยื่นออกมาทั้งชั้นล่างและชั้นบน บริเวณมุขชั้นล่างเป็นผนังทึบ มีประตูรูปซุ้มโค้ง ลักษณะหน้าต่างเป็นบานคู่ส่วนบนเป็นกระจกช่องแสง ลูกกรงและระเบียงเป็นปูนปั้นลูกมะหวด ส่วนของเฉลียงระเบียงลูกกรงนั้นใช้เป็นทางสัญจรและที่รับลมซึ่งมีลักษณะเหมือนบ้านกงสุลอังกฤษ และโปรตุเกสในสมัยนั้น 
ปัจจุบัน.
ปัจจุบันพระตำหนักสองหลังนี้ตั้งอยู่ในพิพิธภัณฑ์เฉลิมพระเกียรติ 72 พรรษามหาราช 
การเข้าชม.
เปิดให้เข้าเยี่ยมชมทุกวันโดยไม่เรียกเก็บค่าใช้จ่าย แต่มีระเบียบปฏิบัติในการเข้าเยี่ยมชมดังต่อไปนี้
มะยมทอง

มะยมหิน ชื่อวิทยาศาสตร์: "Glochidion mirabilis" เป็นพืชในวงศ์ Phyllanthaceae โคนต้นพองออกเป็นหัว ใบคล้ายมะยม มีใบอ่อนสีแดงและสีเขียว มีหลายคนสับสนว่าตกลงมะยมเงินกับมะยมทองเป็นชนิดเดียวกันหรือไม่ คำตอบคือชนิดเดียวกัน สีใบอ่อนไม่ได้แยกความแตกต่างอะไรของชนิด บางต้นยอดสีแดง บางต้นยอดสีเขียว ยอดอ่อนสีแดงเรียกมะยมทอง ยอดอ่อนสีเขียวเรียกมะยมเงิน แล้วถามว่าใช้แยกชนิดได้หรือไม่ ในเมื่อสียอดต่างกัน ตอบว่าไม่ได้ สียอดไม่ใช่ลักษณะความต่างที่สำคัญแม้แต่น้อยเลยทางพฤกษศาสตร์ ไม่มีความเสถียร บางครั้งในที่เดียวกัน จากต้นแม่เดียวกันลูกก็มีทั้งยอดแดงและยอดเขียว ยิ่งไปกว่านั้นคือในต้นเดียวกัน บางครั้งออกยอดมาก็แดง บางครั้งก็เขียว สียอดอ่อนสีแดงเป็นแค่วิวัฒนาการที่มาหลอกแมลงว่าเป็นใบแก่ ไม่ใช่ยอดอ่อน ซึ่งบางครั้งแร่ธาตุสารอาหารเปลี่ยนสียอดอ่อนก็เปลี่ยน และสุดท้ายเมื่อใบแก่ก็จะเป็นสีเขียวทั้งหมด
แหล่งกระจายพันธุ์.
มะยมหินชนิดนี้กระจายตัวทั่วภูมิภาคประเทศไทย มีตั้งแต่เหนือจรดใต้ มีในพม่า ลาว กัมพูชา จนถึงมาเลเซีย ชนิดเดียวกันทั้งหมด
ลักษณะทางพฤกษศาสตร์.
ลักษณะใบย่อย เมื่อยังเล็กใบจะเป็นทรงรีปลายมน เมื่อต้นใหญ่ใบจะเปลี่ยนรูปเป็นใบรีปลายแหลม มีคู่ใบเยอะ ออกดอกแทงเป็นช่อดอกเหมือนน้ำพุที่ปลายยอด ช่อสูงแตกแขนงมีใบประกอบช่อดอกเป็นใบเล็กๆ ออกดอกตามก้านช่อ ติดเมล็ดขนาดเล็ก ไม่มีเนื้อหุ้มมากพอให้กินได้ มะยมหินมีลำต้นเป็นโขดอวบอ้วนไว้สะสมน้ำและอาหารเพราะอาศัยอยู่บนเขาหินปูนเกาะตามก้อนหินและทุกปีต้องเผชิญกับช่วงแห้งแล้ง จึงสะสมน้ำและอาหารไว้ใช้ในยามฤดูแล้ง โดยจะทิ้งใบทั้งหมดและหยุดกิจกรรมทุกอย่างพักตัวรอจนกว่าจะถึงฤดูฝนครั้งหน้า เพื่อจะกลับมาเติบโตอีกครั้ง
ลมเปลี่ยนทิศ

"ลมเปลี่ยนทิศ" เป็นซิงเกิลที่ 3 ของวงดนตรีบิ๊กแอส จากมินิอัลบั้ม "แดนเนรมิต" ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดยบิ๊กแอส ออกจำหน่ายในวันที่ 1 กุมภาพันธ์ พ.ศ. 2556
มิวสิกวิดีโอเพลง "ลมเปลี่ยนทิศ" มีซันนี่ สุวรรณเมธานนท์ เป็นพระเอกในมิวสิกวิดีโอนี้ โดยเนื้อหาของเพลงนั้นเกี่ยวกับชีวิตคน ๆ หนึ่งไม่มีอะไรแน่แท้ ทุกสิ่งย่อมมีการเปลี่ยนแปลง มีพบก็ต้องมีจาก หากคน ๆ หนึ่งที่เรารักมีหนทางใหม่ที่ดีกว่า ก็ต้องยอมรับความจริง ให้เขาก้าวเดินต่อไปข้างหน้า แม้เราต้องเจ็บ แต่สักวัน "ลมเปลี่ยนทิศ" ของเราก็คงมาถึง เมื่อนั้นเราเองก็คงจะมีทางข้างหน้าที่ดีกว่า
เพลง "ลมเปลี่ยนทิศ" เพลงนี้ประสบความสำเร็จในชาร์ตเพลงของไทยในหลายคลื่นวิทยุ อาทิ คลื่นซี้ดเอฟเอ็มในชาร์ตทอป 20 ได้อันดับสูงสุดที่ 12 และในปี พ.ศ. 2556 ได้รับรางวัลไนน์เอ็นเตอร์เทน อวอร์ดส์ สาขาเพลงแห่งปี
การตอบรับ.
เพลง "ลมเปลี่ยนทิศ" ได้อันดับ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 กุมภาพันธ์ พ.ศ. 2556 และอันดับที่ 18 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 24 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 
เวอร์ชันคัฟเวอร์.
เวอร์ชันศิรินทิพย์ หาญประดิษฐ์.
ชาร์ต.
 <br clear="all">
ณัฐวุฒิ วงศ์เนียม

ดร.ณัฐวุฒิ วงศ์เนียม (2 ธันวาคม พ.ศ. 2519 ที่ระยอง) เป็นนักกฎหมายชาวไทย เคยดำรงตำแหน่งอัยการประจำกอง สำนักงานอัยการสูงสุด อดีตประธานผู้บริหารสำนักงานกฎหมายทนายความ(อินเตอร์) อดีตผู้สมัครสมาชิกสภาผู้แทน
ราษฏร(ส.ส.)ระยอง เขต 2 พรรคประชาราชและอดีตสมาชิกพรรคเพื่อไทย อดีตรักษาการประธานทนายความจังหวัดระยองและอดีตกรรมการสภาทนายความ ภาค 2 มีชื่อเสียงในช่วงทำคดีพ่อค้าเนื้อระยองโดนยัดข้อหาฆ่าคนตาย และคดีตรวจสอบน้ำมันภายในถังหลังถูกเจ้าหน้าที่ตรวจยึดเพราะสงสัยว่าจะเป็นน้ำมันเตาที่ไม่ได้เสียภาษี เป็นต้นและปัจจุบัน
การศึกษา.
เริ่มแรกในการศึกษาระดับปริญญาตรีด้านกฎหมาย สำเร็จปริญญาตรี นิติศาสตรบัณฑิต(น.บ.) จาก มหาวิทยาลัยศรีปทุม และศึกษาด้านการเมืองการปกครอง จนสำเร็จปริญญาตรีรัฐศาสตร์บัณฑิต(ร.บ.) มหาวิทยาลัยรามคำแหง จากนั้นศึกษาเพิ่มเติมภาคบัณฑิต สำเร็จปริญญาตรี นิติศาสตรบัณฑิต(น.บ.) จากมหาวิทยาลัยธรรมศาสตร์ และสอบไล่ได้ความรู้ชั้นเนติบัณฑิต สมัย ๕๗ เป็น เนติบัณฑิตไทย (น.บ.ท.) จากสำนักอบรมศึกษากฎหมายแห่งเนติบัณฑิตยสภา รุ่นเดียวกับพระเจ้าหลานเธอ พระองค์เจ้าพัชรกิติยาภา สำเร็จการศึกษาในระดับปริญญาโทด้านกฎหมาย นิติศาสตรมหาบัณฑิตสาขากฎหมายธุรกิจ(น.ม.) จากมหาวิทยาลัยศรีปทุม จบปริญญาโทด้านการเมืองการปกครอง รัฐศาสตรมหาบัณฑิตสาขาการเมืองการปกครอง(ร.ม.) มหาวิทยาลัยธรรมศาสตร์ และจบปริญญาโทด้านบริหารรัฐกิจและกฎหมายมหาชน ศิลปศาสตรมหาบัณฑิตสาขาบริหารรัฐกิจและกฎหมาย (ศ.ศ.ม.) มหาวิทยาลัยรามคำแหง ศึกษาระดับปริญญาเอกสาขาการเมือง รุ่น 1 คณะรัฐศาสตร์ มหาวิทยาลัยรามคำแหง ร่วมรุ่นกับพลเอกสนธิ บุญยรัตกลิน อดีตประธานคมช.และรองนายรัฐมนตรี และ วิทวัส บุญญสถิตย์ อดีตสว.และสนช. ปี พ.ศ. 2556 สำเร็จปริญญาสูงสุดทางด้านรัฐศาสตร์ ปรัชญาดุษฎีบัณฑิตสาขาการเมือง(Ph.D Political) มหาวิทยาลัยรามคำแหง เข้ารับพระราชทานปริญญาบัตรกับสมเด็จพระเทพ ฯเมื่อวันที่ 6 มีนาคม 2557 สำเร็จการศึกษาปริญญาสูงสุดด้านกฎหมาย DOCTOR OF LAWS นิติศาสตรดุษฎีบัณฑิต (LL.D) มหาวิทยาลัยปทุมธานี เมื่อวันที่ 24 กรกฎาคม 2557 ทั้งยังผ่านการอบรมศึกษาในหลักสูตรนักบริหารระดับสูง ดังนี้ ประกาศนียบัตรชั้นสูงหลักสูตรการบริหารงานภาครัฐและกฎหมายมหาชน รุ่น 12 (ปรม.12) สถาบันพระปกเกล้า ประกาศนียบัตรชั้นสูงหลักสูตรการบริหารเศรษฐกิจสาธารณะสำหรับนักบริหารระดับสูงรุ่น 13 (ปศส.13) สถาบันพระปกเกล้า ผ่านหลักสูตรนักบริหารระดับสูงธรรมศาสตร์เพื่อสังคม รุ่น 4 (นมธ.) สมาคมมหาวิทยาลัยธรรมศาสตร์
พิเชฐ ดุรงคเวโรจน์

พิเชฐ ดุรงคเวโรจน์ เป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกของกระทรวง กรรมการในคณะกรรมการพัฒนารัฐบาลดิจิทัล กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ และรัฐมนตรีว่าการกระทรวงวิทยาศาสตร์และเทคโนโลยี สมาชิกสภาความมั่นคงแห่งชาติกรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ในรัฐบาลของพลเอกประยุทธ์ จันทร์โอชา และเป็นอดีตเลขาธิการสำนักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ กระทรวงวิทยาศาสตร์และเทคโนโลยี
ประวัติ.
พิเชฐ ดุรงคเวโรจน์ เกิดเมื่อวันที่ 7 กันยายน พ.ศ. 2498 เป็นบุตรของนายเหลี่ยงฉื่อ แซ่เบ๊ กับนางเอ๊กเตียง แซ่แต้ สำเร็จการศึกษาระดับมัธยมจาก โรงเรียนอัสสัมชัญ บางรัก สำเร็จการศึกษาระดับปริญญาตรี สาขาวิศวกรรมไฟฟ้า จากมหาวิทยาลัยนิวเซาท์เวลส์ ประเทศออสเตรเลีย เมื่อปี พ.ศ. 2522 ระดับปริญญาโทด้านพลังงานแสงอาทิตย์ จาก Trinity University และปริญญาโท-เอก สาขานโยบายและการจัดการสาธารณะ จากมหาวิทยาลัยเพนซิลเวเนีย
การทำงาน.
พิเชฐ ดุรงคเวโรจน์ เคยเป็นอาจารย์ประจำมหาวิทยาลัยเทคโนโลยีพระจอมเกล้าธนบุรี และเคยดำรงตำแหน่งผู้อำนวยการสำนักงานเลขานุการ คณะกรรมการเทคโนโลยีสารสนเทศแห่งชาติ ในระหว่างปี พ.ศ. 2536 ถึงปี พ.ศ. 2540 เป็นผู้อำนวยการศูนย์พัฒนาพาณิชย์อิเล็กทรอนิกส์ ในระหว่างปี พ.ศ. 2542 ถึงปี พ.ศ. 2544 และเป็นประธานคณะทำงานของอาเซียนด้านเทคโนโลยีสารสนเทศและการสื่อสาร ในปี พ.ศ. 2544 ถึงปี พ.ศ. 2546
ในปี พ.ศ. 2546 ได้รับแต่งตั้งเป็นผู้อำนวยการสถาบันคลังสมองของชาติ และในปี พ.ศ. 2552 ได้รับแต่งตั้งเป็นเลขาธิการคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ กระทรวงวิทยาศาสตร์และเทคโนโลยี
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลของพลเอกประยุทธ์ จันทร์โอชา
ในปี พ.ศ. 2559 เขาได้รับแต่งตั้งเป็นรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาลของพลเอกประยุทธ์ จันทร์โอชาอาศัยตามมาตรา 6 ตามพระราชบัญญัติ สภาความมั่นคงแห่งชาติ พ.ศ. 2559 เขาจึงเป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกที่ได้เป็นสมาชิกสภาความมั่นคงแห่งชาติ
แคลิฟอร์เนียเกิลส์

"แคลิฟอร์เนียเกิลส์"  เป็นเพลงของนักร้องนักแต่งเพลงชาวอเมริกัน เคที เพร์รี จากสตูดิโออัลบั้มที่สาม "ทีนเอจดรีม" (ค.ศ. 2010) ในเพลงมีท่อนที่ร้องโดยนักร้องแร็ป สนูป ด็อกก์ ทั้งสองคนร่วมกันเขียนเพลงกับบอนนี แม็กคี มีดร.ลู้ก และแมกซ์ มาร์ติน เป็นโปรดิวเซอร์ และได้เบนนี บลังโกโปรดิวซ์ให้เพิ่มเติม เพร์รีกล่าวว่า เพลงนี้เป็นเพลงที่ตอบเนื้อเพลง "เอมไพร์สเตตออฟไมนด์" ของเจย์-ซี และอลิเชีย คียส์ เพลง "แคลิฟอร์เนียเกิลส์" เป็นเพลงแนวดิสโก้ป็อปและฟังก์ป็อป จังหวะความเร็วปานกลาง ได้อิทธิพลจากแนวเพลงนิวเวฟและอิเล็กโทรป็อป ขณะที่เนื้อเพลงเป็นบทกวีสรรเสริญมลรัฐแคลิฟอร์เนีย ที่ทั้งเพร์รี และสนูป ด็อกก์เกิดและเติบโตมา
"แคลิฟอร์เนียเกิลส์" ได้รับคำวิจารณ์เชิงบวกจากนักวิจารณ์เพลง ส่วนใหญ่ตั้งชื่อให้เป็น "เพลงชาติในฤดูร้อน" (summer anthem) รวมทั้งชื่นชมการผลิตและการประสานเสียง แรกเริ่มตั้งใจจะส่งเพลงเข้ากระแสหลัก (mainstream) และคลื่นวิทยุร่วมสมัย (contemporary airplay) ในวันที่ 25 พฤษภาคม ค.ศ. 2010 เพลงเปิดตัวในวันที่ 7 พฤษภาคม ค.ศ. 2010 หลังจากมีคลิปจากอัลบั้ม"ทีนเอจดรีม"รั่วไหลทางอินเทอร์เน็ต ต่อมาเพลงได้ออกจำหน่ายในไอทูนส์ในวันที่ 11 พฤษภาคม ค.ศ. 2010 เป็นซิงเกิงเปิดตัวอัลบั้ม เพลงประสบความสำเร็จทั่วโลก ขึ้นอันดับที่หนึ่งบนชาร์ตบิลบอร์ดฮอต 100 เป็นเวลา 6 สัปดาห์ติดต่อกัน กลายเป็นซิงเกิลที่สองของเพร์รี และซิงเกิลที่สามของสนูป ด็อกก์ ที่ขึ้นอันดับหนึ่ง เพลงยังขึ้นอันดับหนึ่งในประเทศอื่น ๆ อีกมากกว่า 10 ประเทศ เช่น ออสเตรเลีย แคนาดา ไอร์แลนด์ นิวซีแลนด์ และสหราชอาณาจักร
มิวสิกวิดีโอออกเผยแพร่วันที่ 15 มิถุนายน ค.ศ. 2010 แสดงเพร์รีและเหล่านักเต้นเป็นหมากของเกมกระดาน มีฉากสมมุติชื่อ "แคนดีฟอร์เนีย" เพร์รีกล่าวว่าแรงบันดาลใจให้เกิดมิวสิกวิดีโอนี้คือจิตรกรชื่อ วิล ค็อตตอน ซึ่งเป็นผู้กำกับศิลป์ให้มิวสิกวิดีโอด้วย มิวสิกวิดีโอยังได้รับอิทธิพลจากสื่ออีกมากมาย เช่น ชาร์ลี กับ โรงงานช็อกโกแลต, อลิซท่องแดนมหัศจรรย์, และเกมกระดานชื่อ แคนดีแลนด์ ในวันที่ 2 ธันวาคม ค.ศ. 2010 เพลงได้เข้าชิงรางวัลแกรมมีสาขา Best Pop Collaboration with Vocals ในปี ค.ศ. 2012 นิตยสาร"บิลบอร์ด"จัดให้เพลงนี้อยู่อันดับที่ 1 บนรายชื่อ 30 อันดับเพลงในฤดูร้อนที่ดีที่สุดตลอดกาล (The 30 Summer Songs of All Time)
พราหโมสมาช

พราหโมสมาช (อักษรโรมัน: Brahmo Samaj; "Bramho Shômaj") หมายถึงสมาคมเพื่อการบูชาพระเจ้าอย่างแท้จริง เป็นสมาคมของผู้นับถือศาสนาฮินดู จัดตั้งขึ้นที่กัลกัตตาเมื่อ พ.ศ. 2386 โดยเทเพนทรนาถ ฐากุร เพื่อป้องกันไม่ให้ชาวฮินดูในเบงกอลเปลี่ยนไปนับถือศาสนาคริสต์ และนำอุดมการณ์ปฏิรูปศาสนาฮินดูของราม โมหัน รอยมาทำให้เป็นจริง ต่อมา ใน พ.ศ. 2393 ฐากุรได้สร้างกฏพราหโมธรรมขึ้นเป็นหลักธรรมของศาสนาฮินดูยุคใหม่ ผลงานเด่นของสมาคมนี้คือผลักดันจนมีกฎหมายรับรองการสมรสของหญิงหม้ายและการสมรสต่างวรรณะใน พ.ศ. 2415 รวมทั้งการห้ามมีภรรยาหลายคน
ผู้มีบทบาทมากในพราหโมสมาชได้แก่ ราชนารายณ์ โภสที่ได้ระบุคัมภีร์ฮินดูที่เป็นไปตามหลักพราหโมธรรม เช่น พระเวท อุปนิษัท และภควัทคีตา ตั้งแต่ พ.ศ. 2421 เป็นต้นมา สมาคมได้เริ่มให้การศึกษาแก่สตรี การตั้งโรงเรียนภาคค่ำสอนกรรมกรและชาวนาในพ.ศ. 2413 พิมพ์หนังสือภาษาพื้นเมืองราคาถูกใน พ.ศ. 2414 ตั้งธนาคารออมทรัพย์เพื่อกรรมกรใน พ.ศ. 2415 ตั้งคณะอุทิศตนเพื่อยกฐานะของคนวรรณะต่ำและนอกวรรณะใน พ.ศ. 2449
หลักการสำคัญของสมาคมคือเชื่อมั่นในพระเจ้าองค์เดียวที่เรียกว่าพรหม ไม่นับถือเทวรูปหรืออวตารใด ๆ ฐากุรเองได้วางหลักความเชื่อของพราหโมสมาชไว้ 15 ข้อ เมื่อ พ.ศ. 2432 ซึ่งส่วนใหญ่เป็นหลักการที่มาจากอุปนิษัทและภควัตคีตา วัตถุประสงค์ขององค์กรนี้ เริ่มแรกนั้นเพื่อฟื้นฟูศาสนาในเบงกอล แต่ต่อมาก็ได้แพร่หลายออกไปนอกแคว้นเบงกอลและมีการแตกแยกไปหลายแนว ใน พ.ศ. 2409 ซึ่งเป็นความเห็นต่างในประเด็นที่ฐากุรยอมให้มีการสวมสายยัชโญปวีตแต่เกศพจันทระ เสนไม่เห็นด้วยจึงแยกออกมาตั้งพราหโมสมาชแห่งอินเดียที่มีความคิดหัวรุนแรงกว่า
ต่อมา ใน พ.ศ. 2421 กุศพจันทระ เสน ยอมให้บุตรสาวของตนแต่งงานเมื่ออายุ 13 ปีซึ่งผิดหลักการของพราหโมสมาช ศิษย์ของเขาจึงแยกมาตั้งองค์กรใหม่เรียกว่าสาธาริณพราหโมสมาช พราหโมสมาชรุ่งเรืองมากในช่วงก่อนสงครามโลกครั้งที่ 1 และจัดกิจกรรมต่อเนื่องมาจนถึง พ.ศ. 2473 สมาคมนี้เป็นรากฐานให้กับลัทธิฮินดูสมัยใหม่ ซึ่งต่อมาได้กลายเป็นสมาคมอารยสมาช
เทเวนทรนาถ ฐากุร

เทเวนทรนาถ ฐากุร (อักษรโรมัน: Debendranath Tagore, 15 พฤษภาคม 1817 – 19 มกราคม 1905) เป็นนักปรัชญาและนักปฏิวัติทางศาสนาชาวอินเดีย มีบทบาทหลักอยู่ในพรหโมสมาช ซึ่งเขาเข้าร่วมเมื่อปี 1842 ในปี 1848 เขาสถาปนาศาสนาพรหโมขึ้น ที่ซึ่งปัจจุบันคล้ายคลึงกันกับลัทธิพรหโม เทเวนทรนาถเกิดที่ศีหลทหะ บิดาเป็นนักอุตสาหกรรม ทวารกนาถ ฐากุร เทวเนทรนาถมีบุตรธิดารวม 14 คน รวมถึง รพินทรนาถ ฐากุร ผู้รับรางวัลโนเบลสาขาวรรณกรรม
เกศพจันทระ เสน

เกศพจันทระ เสน (Keshub Chandra Sen; "เกศพจันทร เสน", "Keshob Chôndro Shen") เป็นนักปรัชญาฮินดูและนักปฏิรูปสังคมชาวเบงกอลในสมัยที่อินเดียเป็นอาณานิคมของอังกฤษ เกิดเมื่อ 19 พฤศจิกายน พ.ศ. 2381 ต่อมาได้เป็นสมาชิกของพราหโมสมาชใน พ.ศ. 2399 แต่ได้แยกออกมาตั้งพราหโมสมาชแห่งอินเดียใน พ.ศ. 2409 โดยพราหโมสมาชเดิมนั้นมีเทเพนทรนาถ ฐากุรเป็นผู้นำจนเขาเสียชีวิตในพ.ศ. 2407 ต่อมา ใน พ.ศ. 2421 กลุ่มผู้สนับสนุนเขาจำนวนมากได้แยกตัวออกเพราะไม่พอใจที่เขาจัดให้ลูกสาวแต่งงานในวัยเด็กทั้งที่ขัดหลักการของพราหโมสมาช หลังจากนั้นเขาได้หันไปเลื่อมใสแนวคิดรามกฤษณะ และวิษณุภักติแทน เขาเสียชีวิตเมื่อ 8 มกราคม พ.ศ. 2426
ฟุตบอลหญิงทีมชาติจีน

ฟุตบอลหญิงทีมชาติจีน  เป็นตัวแทนของสาธารณรัฐประชาชนจีนในการแข่งขันฟุตบอลหญิงระดับนานาชาติ ซึ่งได้รับการดูแลโดยสมาคมฟุตบอลจีน (ซีเอฟเอ) ทีมนี้มักได้รับการเรียกในภาษาพูดในชื่อ "ทีมจีน" (中国队), "ทีมชาติ" (国家队) หรือ "กว๋อจู๋" (国足 หรือเขียนแบบสั้นเป็น 国家足球 ซึ่งหมายถึง "ฟุตบอลทีมชาติ")
สถิติ.
ทีมชาติจีนเป็นทีมที่สามารถครองสถิติ 442 นาทีโดยไม่สูญเสียประตูในการแข่งขันฟุตบอลโลกหญิง จนกระทั่งสถิติดังกล่าวได้ถูกทำลายลงโดยฟุตบอลหญิงทีมชาติเยอรมนีเมื่อวันที่ 26 กันยายน ค.ศ. 2007 โดยทีมชาติเยอรมนีสามารถเป็นฝ่ายเอาชนะทีมชาตินอร์เวย์ที่ 3 ประตูต่อ 0 ในรอบรองชนะเลิศของการแข่งขันฟุตบอลโลกหญิง 2007 
"รองชนะเลิศ (1 สมัย):" ค.ศ. 1999
"รองชนะเลิศ (1 สมัย):" ค.ศ. 1996 
ผู้ชนะ (เจ้าของสถิติ 8 สมัย): ค.ศ. 1986, 1989, 1991, 1993, 1995, 1997, 1999, 2006
"รองชนะเลิศ (2 สมัย):" ค.ศ. 2003, 2008
"อันดับสาม (1 สมัย):" ค.ศ. 2001, 2014
ผู้ชนะ (2 สมัย): ค.ศ. 1999, 2002
"รองชนะเลิศ (2 สมัย):" ค.ศ. 1997, 2003
"อันดับสาม (3 สมัย):" ค.ศ. 1996, 2000, 2001
ผู้ชนะ (เจ้าของสถิติ 3 สมัย): ค.ศ. 1990, 1994, 1998
"รองชนะเลิศ (1 สมัย):" ค.ศ. 2002
"อันดับสาม (1 สมัย):" ค.ศ. 2006
"รองชนะเลิศ (1 สมัย):" ค.ศ. 2008
ฟุตบอลเยาวชนชิงแชมป์โลก 1977

ฟุตบอลโลกเยาวชนชิงแชมป์โลก 1977 (;) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 1 ซึ่งมีกำหนดจะจัดขึ้นที่ประเทศตูนิเซีย ระหว่างวันที่ 27 มิถุนายน–10 กรกฎาคม พ.ศ. 2520
<templatestyles src="Template:TOC limit/styles.css" />
อันดับการแข่งขัน.
<templatestyles src="Col-begin/styles.css"/>
เชิงอรรถ.
<templatestyles src="Reflist/styles.css" />
ฟุตบอลเยาวชนชิงแชมป์โลก 1979

ฟุตบอลโลกเยาวชนชิงแชมป์โลก 1979 (;) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 2 ซึ่งมีกำหนดจะจัดขึ้นที่ประเทศญี่ปุ่น ระหว่างวันที่ 25 สิงหาคม–7 กันยายน พ.ศ. 2522
<templatestyles src="Template:TOC limit/styles.css" />
หน่วง

"หน่วง" เป็นซิงเกิลแรกของวงรูม 39 จากค่ายเลิฟอีส ประพันธ์เนื้อร้อง-แต่งทำนองและเรียบเรียงโดย บอย โกสิยพงษ์ ออกจำหน่ายในวันที่ 28 พฤศจิกายน พ.ศ. 2554 เพลงนี้ยังถูกรวมในสตูดิโออัลบั้มของ "รูม 39" ในปี พ.ศ. 2557
มิวสิกวีดิโอ.
มิวสิกวีดิโอเพลง "หน่วง" ถ่ายทำที่ KRUNGTHAI LIGHTTING กำกับโดย ยศศิริ ใบศรี โดยมี กมลเนตร เรืองศรี เป็นนางเอกในมิวสิกวิดีโอนี้ เนื้อหาของเพลงมาจากประสบการณ์จริงของ แว่นใหญ่ ที่ตอนเป็นวัยรุ่น เคยเกิดความรู้สึกแปลกๆแบบนี้ จะสุขก็ไม่สุขสุดๆ จะทุกข์ก็ไม่ถึงกับเศร้าเสียใจ ดูครึ่งๆกลางๆ
การตอบรับ.
เพลง "หน่วง" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 กรกฎาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คลองลาดพร้าว

คลองลาดพร้าว เป็นคลองสายหนึ่งในพื้นที่เขตห้วยขวางและเขตจตุจักร กรุงเทพมหานคร มีจุดเริ่มต้นแยกจากคลองแสนแสบ ไปทางทิศตะวันตกเฉียงเหนือและทิศเหนือ ตัดกับทางน้ำสำคัญคือ ลำรางยมราช คลองพลับพลา คลองบางซื่อ คลองทรงกระเทียม คลองน้ำแก้ว และคลองเสือน้อย ไปสิ้นสุดบริเวณระหว่างสะพานถนนเสนานิคม 1 กับสะพานถนนประเสริฐมนูกิจ โดยมีแนวคลองที่ตรงต่อเนื่องไปคือคลองบางบัว ช่วงตั้งแต่วัดลาดพร้าวขึ้นไปจนถึงคลองบางบัวนั้นเดิมมีชื่อเรียกว่า "คลองวังหิน" แต่ปัจจุบันทางการได้เรียกรวมเป็นส่วนหนึ่งของคลองลาดพร้าว คลองลาดพร้าวมีความกว้างประมาณ 20–30 เมตร มีความยาวประมาณ 22 กิโลเมตร ความลึกของคลองในปัจจุบันประมาณ 1.5 เมตร
ประวัติ.
คลองลาดพร้าวขุดขึ้นมาในสมัยใด ไม่ปรากฏแน่ชัด แต่สันนิษฐานว่าน่าจะใกล้เคียงกับการขุดคลองแสนแสบ (ขุดเมื่อ พ.ศ. 2380 ในสมัยพระบาทสมเด็จพระนั่งเกล้าเจ้าอยู่หัว) หากพิจารณาจากการตั้งถิ่นฐานบ้านเรือนและการสร้างวัดริมคลอง พบว่าวัดลาดพร้าวสร้างเมื่อ พ.ศ. 2410 คลองลาดพร้าวยังมีชุมชนมุสลิมตั้งกระจายอยู่ตลอดแนวคลองเช่นกัน ส่วนใหญ­่มีพื้นเพมาจากชุมชนสามอิน เชื้อสายชาวปัตตานี เช่น ชุมชนลาดพร้าว 80 (มัสยิดอีมาร่อตุ๊ดดิน) ชุมชนร่วมมิตรแรงศรัทธา ใกล้ตลาดยิ่งเจริญ­ (เขตดอนเมือง) ฯลฯ รวมแล้วไม่ต่ำกว่า 1,000 ครัวเรือน
ในช่วง พ.ศ. 2536 บริษัท นาวานำโชค จำกัด ให้บริการเดินเรือโดยสารความจุ 50 คน ในคลองลาดพร้าว มี 15 ท่าเรือ มีผู้โดยสารใช้บริการมากและเป็นที่นิยมพอสมควร ผู้โดยสารส่วนใหญ่มักใช้บริการจากตลาดยิ่งเจริญไปถึงคลองพระโขนง ยังสามารถต่อเรือไปคลองแสนแสบได้ในช่วงที่มีการเดินเรือ จนเมื่อ พ.ศ. 2538 เลิกกิจการไปเนื่องจากถูกร้องเรียนเรื่องการเดินเรือแล้วทำให้ริมตลิ่งของชุมชนริมคลองพังเสียหายและเรือวิ่งเร็วส่งเสียงดัง 
หลังเหตุการณ์อุทกภัยในประเทศไทย พ.ศ. 2554 รัฐบาลมีนโยบายจัดการสิ่งก่อสร้างรุกล้ำลำน้ำสาธารณะ โดยเริ่มที่คลองลาดพร้าวเป็นแห่งแรก มีการสร้างเขื่อนระบายน้ำคอนกรีตเพื่อป้องกันน้ำท่วมในคลองลาดพร้าว ความกว้างของแนวเขื่อน 25–38 เมตร และขุดลอกคลองให้ลึกกว่าเดิม 4 เมตร
สถานที่ริมคลอง.
จากข้อมูล พ.ศ. 2561 คลองลาดพร้าวมีชุมชนต่าง ๆ ตั้งเรียงรายอยู่ใน 8 เขต คือ เขตวังทองหลาง เขตห้วยขวาง เขตลาดพร้าว เขตจตุจักร เขตบางเขน เขตหลักสี่ เขตดอนเมือง และเขตสายไหม รวม 50 ชุมชน ประมาณ 7,069 ครัวเรือน ชุมชนเคยจัดการแห่เรือเข้าพรรษา
มีวัดที่ตั้งอยู่ริมคลองได้แก่ วัดลาดพร้าว วัดใหม่เสนานิคม และวัดพระราม 9 กาญจนาภิเษก
จักรมณฑ์ ผาสุกวนิช

จักรมณฑ์ ผาสุกวนิช กรรมการกฤษฎีกา เป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา และเป็นอดีตปลัดกระทรวงอุตสาหกรรม อดีตประธานกรรมการธนาคารซีไอเอ็มบีไทย อดีตนายกสมาคมสโมสรนักลงทุน
ประวัติ.
จักรมณฑ์ ผาสุกวนิช เกิดเมื่อวันที่ 15 กุมภาพันธ์ พ.ศ. 2491 เป็นบุตรของนายจรูญ ผาสุกวนิช กับนางมาลี ผาสุกวนิช สำเร็จการศึกษาปริญญาตรี ด้านเศรษฐศาสตร์ จากจุฬาลงกรณ์มหาวิทยาลัย และปริญญาโท ด้านเศรษฐศาสตร์ จากมหาวิทยาลัยแคลิฟอร์เนียสเตท ประเทศสหรัฐอเมริกา
จักรมณฑ์ ผาสุกวนิช สมรสกับ นาง นภาสิริ ผาสุกวนิช กรรมการอำนวยการสมาคมสภาสังคมสงเคราะห์แห่งประเทศไทยในพระบรมราชูปถัมภ์ (สกุลเดิม อนุกูลยุทธธน) มีบุตร 2 คน
การทำงาน.
จักรมณฑ์ ผาสุกวนิช เคยดำรงตำแหน่งผู้ช่วยเลขาธิการคณะกรรมการส่งเสริมการลงทุน และเป็นรองเลขาธิการคณะกรรมการส่งเสริมการลงทุน ในปี พ.ศ. 2538 จากนั้นได้รับแต่งตั้งเป็นเลขาธิการคณะกรรมการส่งเสริมการลงทุน ในปี พ.ศ. 2544 ในช่วงรัฐบาลพันตำรวจโท ทักษิณ ชินวัตร และย้ายไปดำรงตำแหน่งเลขาธิการคณะกรรมการพัฒนาการเศรษฐกิจและสังคมแห่งชาติ ในปีถัดมา จากนั้นจึงได้ดำรงตำแหน่งปลัดกระทรวงอุตสาหกรรม หลังเกษียณอายุราชการเขาได้รับแต่งตั้งให้ดำรงตำแหน่งประธานกรรมการธนาคารซีไอเอ็มบีไทย และเป็นประธานบริษัท พี.ซี.เอส.แมชีน กรุ๊ปโฮลดิ้ง จำกัด (มหาชน)
ในทางการเมือง นายจักรมณฑ์ เคยเข้าร่วมกิจกรรมทางการเมืองกับกลุ่ม กปปส. โดยขึ้นปราศัยบนเวทีเมื่อวันที่ 1 กุมภาพันธ์ พ.ศ. 2557 และในปีเดียวกัน เขาได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา